hotchpotch/miracl-hf-unified huggingface dataset:
สนามกีฬาอเนกประสงค์
สนามกีฬาอเนกประสงค์ () เป็นประเภทของสนามกีฬาที่ออกแบบมาให้ใช้ได้ในกีฬาหลายประเภทโดยจะใช้ได้กี่ชนิดกีฬาก็แล้วแต่ผู้สร้างจะออกแบบ ปัจจุบันนี้สนามกีฬาชนิดนี้จะพบมากในแคนาดาและสหรัฐและประเทศต่าง ๆ ทั่วโลก โดยส่วนมากจะเป็นสนามกีฬาฟุตบอล เบสบอล และกรีฑาเป็นต้น
แม่น้ำไซง่อน
แม่น้ำไซง่อน () เป็นแม่น้ำทางตอนใต้ของประเทศเวียดนาม ไหลจากทางตะวันออกเฉียงใต้ของประเทศกัมพูชา ระยะทาง 230 กิโลเมตร และไหลลงทะเลจีนใต้ บริเวณทางตะวันออกเฉียงเหนือของดินดอนสามเหลี่ยมปากแม่น้ำโขง มีความสำคัญต่อนครโฮจิมินห์อย่างมาก และเป็นที่ตั้งของท่าเรือไซง่อน ซึ่งมีสินค้า 35 ล้านเมตริกตัน ในปี ค.ศ. 2006
แม่น้ำแห่งนี้ มีอุโมงค์ลอดใต้แม่น้ำ เปิดใช้งานเมื่อ 20 พฤศจิกายน ค.ศ. 2011 และเป็นอุโมงค์ลอดใต้แม่น้ำที่ยาวที่สุดในเอเชียตะวันออกเฉียงใต้
ทางด่วนฮานอย–ไฮฟอง
ทางพิเศษฮานอย–ไฮฟอง (เวียดนาม: "Đường cao tốc Hà Nội - Hải Phòng", labelled CT.04) เป็นทางด่วนในประเทศเวียดนาม มีระยะทาง 105.5 กิโลเมตร เชื่อมต่อระหว่างฮานอยกับไฮฟอง โดยวิ่งคู่ขนานไปกับทางหลวงแห่งชาติหมายเลข 5 และทางรถไฟสายฮานอย-ไฮฟอง ทางด่วนนี้มีความสำคัญอย่างยิ่งในภูมิภาคเศรษฐกิจภาคเหนือ ตัวย่อของเส้นทางคือ CT.04
ทางด่วนมี 6 ทางวิ่ง เริ่มก่อสร้างเมื่อวันที่ 2 กุมภาพันธ์ ค.ศ. 2009 และเสร็จสิ้นในวันที่ 5 ธันวาคม ค.ศ. 2015
จุดสิ้นสุดฝั่งตะวันตก อยู่ทางทิศเหนือของสะพาน Thanh Tri ในฮานอย ส่วนฝั่งตะวันออก อยู่ที่ Dinh Vu Dike ในไฮฟอง
ทางพิเศษโฮจิมินห์ซิตี–ตรังล็อง
ทางพิเศษโฮจิมินห์ซิตี–ตรังล็อง เป็นทางด่วนในประเทศเวียดนาม มีระยะทาง 61.9 กิโลเมตร และมี 6 ช่องจราจร เปิดใช้งานวันที่ 3 กุมภาพันธ์ ค.ศ. 2010 เชื่อมต่อระหว่างนครโฮจิมินห์กับจังหวัดเกียนซาง จุดเริ่มต้นอยู่ที่แยก Tan Tao ในนครโฮจิมินห์ และสิ้นสุดที่แยก Than Cuu Nghia ในจังหวัดเกียนซาง ทางด่วนนี้มีทางเข้า-ออกทั้งหมด 4 แห่งด้วยกัน ความเร็วสูงสุดที่อนุญาตให้ใช้ได้คือ 120 กิโลเมตรต่อชั่วโมง ช้าสุดคือ 60 กิโลเมตรต่อชั่วโมง
ทางพิเศษโฮจิมินห์ซิตี–ล็องทัญ–เดาซาย
ทางพิเศษโฮจิมินห์ซิตี–ล็องทัญ–เดาซาย เป็นทางด่วนในประเทศเวียดนาม ระยะทาง 55 กิโลเมตร จำนวน 6 ช่องจราจร เปิดใช้งานในเดือนกุมภาพันธ์ ค.ศ. 2015 เชื่อมต่อระหว่างนครโฮจิมินห์กับอำเภอ Thống Nhất ในจังหวัดด่งนาย ทางด่วนนี้ใช้เงินลงทุนประมาณ 18,000 พันล้านด่อง (เทียบได้กับเงิน 1.2 พันล้านดอลลาร์สหรัฐ) จุดเริ่มต้นอยู่ที่แยก An Phu ในเขต 2 ของนครโฮจิมินห์ และสิ้นสุดที่แยก Dau Giay ในอำเภอ Thống Nhất จังหวัดด่งนาย ทางด่วนมีทางเข้าทั้งหมด 5 แห่ง ความเร็วสูงสุดที่อนุญาตให้ใช้คือ 120 กิโลเมตรต่อชั่วโมง ต่ำสุดคือ 60 กิโลเมตรต่อชั่วโมง
โกเสียง
โกเสียง มีชื่อในสำเนียงจีนกลางว่าเกาเสียง () เป็นตัวละครในวรรณกรรมจีนอิงประวัติศาสตร์เรื่องสามก๊กที่มีตัวตนจริงในประวัติศาสตร์ยุคสามก๊ก เป็นขุนพลของจ๊กก๊กในยุคสามก๊ก
โกเสียงเป็นชาวเมืองลำกุ๋น (南郡 "หนานจวิ้น" ปัจจุบันอยู่ในเมืองจิงโจว มณฑลหูเป่ย์) ในมณฑลเกงจิ๋ว รับราชการกับจ๊กก๊กในตำแหน่งขุนพลฝ่ายขวา (右將軍 "โย่วเจียงจฺวิน") โกเสียงได้ติดตามเล่าปี่ไปร่วมรบในศึกที่เมืองฮันต๋ง ระหว่างปี ค.ศ. 217 ถึง ค.ศ. 219 โกเสียงและตันเซ็กตั้งค่ายที่ด่านเองเปงก๋วน (陽平 "หยางผิง") แต่ถูกซิหลงขุนพลของโจโฉตีแตกพ่าย
ปี ค.ศ. 228 โกเสียงติดตามขงเบ้ง (จูกัดเหลียง) ไปร่วมรบในการบุกวุยก๊ก โดยรับหน้าที่เป็นขุนพลผู้ช่วยของม้าเจ๊ก ไปประจำการที่เมืองหลิวเซีย (柳城 "หลิ่วเฉิง") เมื่อม้าเจ๊กถูกตีแตกพ่าย และเมืองหลิวเซียถูกกุยห้วยขุนพลของวุยก๊กยึดได้ โกเสียงจึงถอยทัพ
ปี ค.ศ. 231 โกเสียงได้รับการแต่งตั้งเป็นแม่ทัพหน้า (前部督 "เฉียนปู้ตู") นำทหารพร้อมด้วยอุยเอี๋ยนและงอปั้น โจมตีได้ชัยแก่สุมาอี้แม่ทัพวุยก๊ก สามารถตัดศีรษะทหารวุยก๊กได้สามพันหัว เก็บชุดเกราะได้ห้าพันชุด เก็บคันเกาทัณฑ์ได้สามพันหนึ่งร้อยอัน เมื่อลิเงียมซึ่งรับผิดชอบการส่งเสบียงได้ทำงานผิดพลาด โกเสียงและขงเบ้งได้เสนอว่าควรปลดลิเงียมออกจากราชการ
โกเสียงปรากฏเป็นตัวละครในนิยายอิงประวัติศาสตร์เรื่อง"สามก๊ก" ตอนที่ 91 ตรงกับในสามก๊ก ฉบับเจ้าพระยาพระคลัง (หน) ตอนที่ 70 ในฐานะขุนพลฝ่ายขวาของกองทัพหลวงซึ่งติดตามขงเบ้งไปร่วมรบในการบุกวุยก๊ก
ใน "สามก๊ก" ตอนที่ 95 ตรงกับในสามก๊ก ฉบับเจ้าพระยาพระคลัง (หน) ตอนที่ 72 ขงเบ้งให้โกเสียงนำทหารไปรักษาเมืองหลิวเซียเพื่อคอยช่วยเหลือม้าเจ๊กที่รักษาตำบลเกเต๋ง ภายหลังโกเสียงร่วมกับอุยเอี๋ยนและอองเป๋งพยายามตีตำบลเกเต๋งที่ม้าเจ๊กเสียให้กับสุมาอี้คืนมา แต่ไม่สำเร็จ ส่วนม้าเจ๊กที่มีความผิดฐานเสียตำบลเกเต๋งก็ถูกขงเบ้งสั่งประหารในเวลาต่อมา
ภายหลังใน "สามก๊ก" ตอนที่ 102 ตรงกับในสามก๊ก ฉบับเจ้าพระยาพระคลัง (หน) ตอนที่ 77 โกเสียงได้ปรากฏบทบาทในศึกบุกวุยก๊กของขงเบ้งอีกครั้ง โดยขงเบ้งสั่งให้โกเสียงนำทหารคุมขบวนโคยนตร์ลำเลียงเสบียงจากด่านเกียมก๊กไปค่ายของจ๊กก๊กที่เขากิสาน สุมาอี้รู้ข่าวจึงให้เตียวฮองและงักหลิมไปตีชิงเอาโคยนตร์มาได้จำนวนหนึ่ง สุมาอี้ให้ช่างสร้างโคยนตร์เลียนแบบโคยนตร์ของจ๊กก๊กได้สองพันกว่าตัว ภายหลังขงเบ้งได้ใช้ให้อองเป๋งชิงโคยนตร์ที่สุมาอี้ให้สร้างเลียนแบบนี้มาได้
สุลต่านฮุสเซน ชาห์แห่งยะโฮร์
สุลต่านฮุสเซียน มูอัสซาม ชาห์ อิบนี มะห์มูด ชาห์ อะลาม (พ.ศ. 2319 – 5 กันยายน พ.ศ. 2378) เป็นสุลต่านองค์ที่ 18 แห่งยะโฮร์-รีเยา พระองค์เป็นที่จดจำในการลงนามมอบดินแดนให้อังกฤษ ซึ่งเป็นที่มาของการก่อตั้งสิงคโปร์สมัยใหม่ระหว่างที่พระองค์เป็นสุลต่านแห่งยะโฮร์และสิงคโปร์ใน พ.ศ. 2362 และสุลต่านแห่งยะโฮร์ใน พ.ศ. 2367 อย่างไรก็ตาม สุลต่านฮุสเซียนได้รับการยอมรับมากกว่าเป็นหุ่นเชิดของอังกฤษ อย่างน้อยช่วงแรกของการปกครอง แต่ในช่วงปีสุดท้าย และครึ่งแรกของของการปกครองของพระโอรสในนามสุลต่านแห่งยะโฮร์ การยอมรับอยู่ในขอบเขตจำกัด อังกฤษให้ความกังวลเฉพาะผลดีต่อเศรษฐกิจและการเมืองของตนเท่านั้น
÷ (อัลบั้ม)
÷ (อ่านว่า ดีไวด์) เป็นสตูดิโออัลบั้มที่ 3 ของนักร้อง นักประพันธ์เพลงชาวอังกฤษ เอ็ด ชีแรน วางจำหน่ายในวันที่ 3 มีนาคม ค.ศ. 2017 สังกัดค่ายเพลงอะไซลัมเรเคิดส์ และแอตแลนติกเรเคิดส์ โดยเพลง "คาสเซิลออนเดอะฮิลล์" และเพลง "เชปออฟยู" ซึ่งเป็นซิงเกิลหลักจากอัลบั้ม ได้วางจำหน่ายในวันที่ 6 มกราคม ค.ศ. 2017
อัลบั้มนี้เปิดตัวได้อันดับ 1 ในสหราชอาณาจักร โดยมียอดขายได้ 672,000 ชุดในสัปดาห์แรก ทำให้อัลบั้มนี้เป็นอัลบั้มศิลปินชายที่มียอดขายได้เร็วที่สุด และขึ้นเป็นอันดับ 3 ต่อหลังอัลบั้ม "25" ของอะเดล และอัลบั้ม"บีเฮียร์นาว" ของโอเอซิส นอกจากนี้ยังติดชาร์ตใน 14 ประเทศรวมไปถึง สหรัฐอเมริกา แคนาดา และออสเตรเลีย ทุกแทร็กในอัลบั้มติดอันดับ 20 ในชาร์ตซิงเกิลในสหราชอาณาจักร ของสัปดาห์กับอัลบั้มที่วางจำหน่ายออกมา
อัลบั้มนี้ได้ชนะรางวัลแกรมมีสาขาอัลบั้มเพลงป็อปยอดเยี่ยม ในงานประกาศผลรางวัลแกรมมี่ ครั้งที่ 60
X (อัลบั้มเอ็ด ชีแรน)
X (อ่านว่า มัลติพาย) เป็นสตูดิโออัลบั้มที่ 2 ของนักร้อง นักประพันธ์เพลงชาวอังกฤษ เอ็ด ชีแรน วางจำหน่ายในวันที่ 20 มิถุนายน ค.ศ. 2014 ในประเทศออสเตรเลีย และนิวซีแลนด์, และวางจำหน่ายทั่วโลกในวันที่ 23 มิถุนายน ค.ศ. 2014 จากค่าย Asylum Records และ Atlantic Records
Notes
ฟุตบอลโลก 2018 กลุ่มเอ
กลุ่มเอของฟุตบอลโลก 2018 ลงเล่นตั้งแต่วันที่ 14 ถึง 25 มิถุนายน ค.ศ. 2018 กลุ่มนี้ประกอบด้วยเจ้าภาพ รัสเซีย, ซาอุดีอาระเบีย, อียิปต์ และอุรุกวัย สองทีมที่ดีที่สุดจะได้ผ่านเข้าสู่รอบ 16 ทีมสุดท้าย
ในรอบ 16 ทีมสุดท้าย :
เวลาที่ระบุไว้คือเวลาท้องถิ่น
คะแนนแฟร์เพลย์, จะถูกใช้ตามกติกาก็ต่อเมื่อโดยรวมและสถิติเฮด-ทู-เฮดของแต่ละทีมเท่ากัน, จะคิดคำนวณได้นั้นขึ้นอยู่กับจำนวนใบเหลืองและใบแดงที่ได้รับในแต่ละแมตช์ของแต่ละกลุ่มดังต่อไปนี้:
เฉพาะการหักคะแนนดังกล่าวข้างต้นจะถูกนำไปใช้กับผู้เล่นในนัดเดียว.
การยึดครองเชโกสโลวาเกียของเยอรมนี
การยึดครองเชโกสโลวาเกียของเยอรมนี (ค.ศ. 1938–1945) เริ่มต้นด้วยเยอรมันผนวกภูมิภาคตอนเหนือและชายแดนด้านตะวันตกของเชโกสโลวาเกีย, ก่อนหน้านี้ได้กลายเป็นส่วนหนึ่งของเยอรมัน-ออสเตรียที่รู้จักกันเป็นอย่างดีคือซูเดเทินลันด์ ภายใต้เงื่อนไขที่ระบุไว้โดยข้อตกลงมิวนิก ผู้นำเยอรมันอดอล์ฟ ฮิตเลอร์ได้เอ่ยอ้างสำหรับการกระทำเช่นนี้คือได้กล่าวถึงความทุกข์ทรมานความเดือดร้อนโดยประชากรชนกลุ่มน้อยเชื้อชาติเยอรมันที่อาศัยอยู่ในภูมิภาคนั้น ป้อมปราการชายแดนที่ใหม่และกว้างขางคลอบคลุมเชโกสโลวักยังคงตั้งอยู่ในพื้นที่เดียวกัน
ภายหลังจากอันชลุสส์คือการผนวกออสเตรียของนาซีเยอรมนี ในเดือนมีนาคม ค.ศ. 1938 การพิชิตเชโกสโลวาเกียได้กลายเป็นความปรารถนาของฮิตเลอร์ต่อไป การรวมตัวของซูเดเทินลันด์มาเข้าสู่เยอรมนีได้เริ่มต้นขึ้นเมื่อวันที่ 1 ตุลาคม ค.ศ. 1938 ได้ทิ้งส่วนที่เหลือไว้ของเชโกสโลวาเกีย และได้เป็นอำนาจที่จะต่อต้านการเข้ายึดครองที่มีผลตามมา ส่วนหนึ่งของพรมแดนได้ถูกยึดครองและผนวกโดยโปแลนด์ จนเมื่อวันที่ 15 มีนาคม ค.ศ. 1939 กองทัพเวร์มัคท์ของเยอรมันได้เคลื่อนทัพเข้าไปยังส่วนที่เหลือของเชโกสโลวาเกีย โดยที่ปราสาทปราก ฮิตเลอร์ได้ป่าวประกาศว่าดินแดนโบฮีเมียและโมราเวียนั้นได้กลายเป็นรัฐอารักขาแห่งโบฮีเมียและโมราเวีย การยึดครองได้สิ้นสุดลงด้วยการยอมจำนนของเยอรมนีในช่วงหลังสงครามโลกครั้งที่สอง
รัฐอารักขาแห่งโบฮีเมียและมอเรเวีย
รัฐอารักขาแห่งโบฮีเมียและมอเรเวีย (; ) เป็นรัฐอารักขาของนาซีเยอรมนีได้ก่อตั้งเมื่อวันที่ 16 มีนาคม ค.ศ. 1939 ภายหลังจากเยอรมันยึดครองเชโกสโลวาเกีย เมื่อวันที่ 15 มีนาคม ค.ศ. 1939 ในช่วงก่อนหน้านี้, ภายหลังข้อตกลงมิวนิก เมื่อเดือนกันยายน ค.ศ. 1938, นาซีเยอรมนีได้รวมซูเดเทินลันด์ ดินแดนเช็กมาเป็นไรชส์เกา (ตุลาคม ค.ศ. 1938)
ประชากรของรัฐอารักส่วนใหญ่เป็นชาวเช็ก ในขณะที่ซูเดเทินลันด์นั้นมีประชากรชาวเยอรมันเป็นส่วนใหญ่ ภายหลังจากการก่อตั้งรัฐอิสระของสาธารณรัฐสโลวักที่ 1 เมื่อวันที่ 14 มีนาคม ค.ศ. 1939 และเยอรมันได้เข้ายึดครองรัฐตกค้างของเช็กในวันถัดมา อดอล์ฟ ฮิตเลอร์ได้สถาปนาก่อตั้งขึ้นเมื่อวันที่ 16 มีนาคม ค.ศ. 1939 โดยการป่าวประกาศคำแถลงการณ์จากปราสาทปราก
รัฐบาลเยอรมันได้มีเหตุผลในการเข้าแทรกแซงโดยกล่าวอ้างว่าเชโกสโลวาเกียกำลังถดถอยไปในสภาวะที่ยุ่งเหยิงสับสนวุ่นวายในขณะที่ประเทศกำลังประสบกับความแตกแยกกันในทางด้านเชื้อชาติ และกองทัพเยอรมันได้พยายามที่จะฟื้นฟูความสงบเรียบร้อยในภูมิภาคนั้น เชโกสโลวาเกียในช่วงสมัยเวลานั้นภายใต้การนำของประธานาธิบดี Emil Hácha ได้ดำเนินการตามนโยบายต่างประเทศในการสนับสนุนเยอรมัน; อย่างไรก็ตาม, เมื่อได้เข้าพบกับฟือเรอร์แห่งเยอรมัน อดอล์ฟ ฮิตเลอร์ (15 มีนาคม ค.ศ. 1939), Hácha ได้ยินยอมต่อข้อเรียกร้องของเยอรมนีและออกประกาศคำแถลงการณ์ที่ได้ระบุไว้ในแง่ของเหตุการณ์ที่เขาได้ยอมรับว่าเยอรมนีจะเป็นผู้ตัดสินชะตากรรมของชาวเช็ก ฮิตเลอร์ได้ยอมรับการประกาศคำแถลงการณ์ของ Hácha และได้ประกาศว่าเยอรมนีจะมอบให้แก่ประชาชนชาวเช็กคือรัฐอารักขาที่เป็นอิสระที่ปกครองโดยชนเชื้อชาติเช็ก Hácha ก็ได้รับการแต่งตั้งให้เป็นประธานาธิบดีแห่งรัฐอารักขาในวันเดียวกัน
รัฐอารักขาแห่งนี้เป็นดินแดนที่ปกครองตนเองภายใต้การบริหารของนาซีซึ่งรัฐบาลเยอรมนีได้ถือว่าเป็นส่วนหนึ่งของไรช์มหาเยอรมัน การดำรงของรัฐได้สิ้นสุดลงด้วยการยอมจำนนของเยอรมันต่อสัมพันธมิตรในปี ค.ศ. 1945
ควร์ท ดาลือเกอ
ควร์ท มัคส์ ฟรันทซ์ ดาลือเกอ (15 กันยายน ค.ศ. 1897 – 24 ตุลาคม ค.ศ. 1946) เป็นหัวหน้าของตำรวจในเครื่องแบบแห่งชาติ ออร์ดนุงโพลีทไซ (ตำรวจรักษาความสงบ) ของนาซีเยอรมนี ภายหลังจากไรน์ฮาร์ท ไฮดริช ถูกลอบสังหารในปี ค.ศ. 1942 เขาได้ทำหน้าที่เป็นรองผู้ว่าการจากรัฐอารักขาแห่งโบฮีเมียและมอเรเวีย ดาลือเกอได้ออกคำสั่งให้มีมาตรการบทลงโทษอย่างเด็ดขาดสำหรับการลอบสังหาร รวมทั้งการสังหารหมู่ที่ลิดยิตแซ ภายหลังสงครามโลกครั้งที่สองยุติลง เขาได้ถูกจับกุมและส่งตัวไปยังเชโกสโลวาเกีย ต่อสู้คดี ถูกตัดสินและลงโทษด้วยการประหารชีวิตในปี ค.ศ. 1946
คาร์ล แฮร์มัน ฟรังค์
คาร์ล แฮร์มัน ฟรังค์ (24 มกราคม ค.ศ. 1898 – 22 พฤษถาคม ค.ศ. 1946) เป็นชาวเยอรมันซูเดเทินที่โด่งดังในฐานะเจ้าหน้าที่แห่งนาซีในเชโกสโลวาเกียในช่วงก่อนและระหว่างสงครามโลกครั้งที่สองและดำรงตำแหน่งเป็นเอ็สเอ็ส-โอแบร์กรุพเพินฟือเรอร์ เขาได้ถูกจับกุมและต่อสู้คดี ถูกตัดสินและลงโทษด้วยการประหารชีวิตในช่วงภายหลังสงครามโลกครั้งที่สองจากบทบาทของเขาในการจัดการสังหารหมู่ชาวเช็กที่หมู่บ้านลีดิซและ Ležáky
เขตปกครองสามัญ
เขตปกครองสามัญ(, , ),เรียกอีกอย่างว่า เจอเนอรัลโกเวอร์โนเรนท์ เป็นเขตยึดครองของเยอรมันที่ได้ก่อตั้งขึ้นภายหลังจากการร่วมมือบุกเข้ายึดครองโปแลนด์โดยนาซีเยอรมนีและสหภาพโซเวียตในปี ค.ศ. 1939 เป็นการเริ่มต้นของสงครามโลกครั้งที่สอง การเข้ายึดครองสาธารณรัฐโปแลนด์ที่สองมาใหม่ๆได้ถูกแบ่งออกเป็น 3 โซน: เขตปกครองสามัญอยู่ในส่วนภาคกลาง, พื้นที่โปแลนด์ที่ผนวกโดยนาซีเยอรมนีในด้านตะวันตกและพื้นที่โปแลนด์ที่ผนวกโดยสหภาพโซเวียตในด้านตะวันออก ดินแดนนี้ได้ถูกขยายใหญ่ขึ้นในปี ค.ศ. 1941 เพื่อรวมเขตปกครองใหม่ในกาลิเซีย
ด้วยพื้นฐานสำหรับการก่อตั้งของเขตปกครองสามัญคือการเอ่ยอ้างสิทธิของเยอรมัน-โซเวียตต่อการล่มสลายทั้งหมดของรัฐโปแลนด์ คำประกาศโดยอดอล์ฟ ฮิตเลอร์ เมื่อวันที่ 8 ตุลาคม ค.ศ. 1939 ที่ผ่านการรับร้องที่เรียกว่า ภาคผนวกกฤษฎีกาเกี่ยวกับการบริหารของดินแดนยึดครองโปแลนด์ ด้วยเหตุผลนี้ได้ถูกนำมาใช้โดยศาลสูงสุดเยอรมันในการกำหนดตัวตนของชาวโปแลนด์ทั้งหมดในฐานะบุคคลไร้สัญชาติ, กับการยกเว้นของชนกลุ่มชาวเยอรมันของโปแลนด์ในช่วงสงคราม ชื่อนามเพียงหนึ่งเดียวที่ถูกต้องตามกฏหมายของจักรวรรดิไรช์ที่สามโดยไม่คำนึงถึงกฏหมายระหว่างประเทศ
เขตปกครองสามัญได้ดำเนินการโดยนาซีเยอรมนีเป็นหน่วยบริหารที่แยกตัวเพื่อวัตถุประสงค์ด้านโลจิสติกส์ เมื่อกองทัพเวร์มัคท์ได้บุกเข้าโจมตีตำแหน่งของโซเวียตใน Kresy ในเดือนมิถุนายน ค.ศ. 1941 ในช่วงแรกที่ประสบความสำเร็จของปฏิบัติการบาร์บารอสซา พื้นที่ของเขตปกครองสามัญได้ถูกขยายโดยรวบรวมภูมิภาคของโปแลนด์ที่ถูกยึดครองโดยกองทัพแดง ตั้งแต่ปี ค.ศ. 1939 ภายในไม่กี่วัน ทางด้านตะวันตกของกาลิเซียได้ถูกยึดและเปลี่ยนชื่อเป็น Distrikt Galizien จนกระทั่งปี ค.ศ. 1945 เขตปกครองสามัญประกอบไปด้วยภาคกลาง ใต้ และตะวันออกเฉียงใต้ของโปแลนด์ภายในเขตของสงคราม(และของสมัยใหม่-ยูเครนตะวันตก),รวมทั้งเมืองสำคัญของโปแลนด์ ได้แก่ วอร์ซอ, คาร์คอฟ(Kraków), ลวูฟ(ปัจจุบันคือ ลวีฟ เปลี่ยนชื่อมาเป็น เลมแบร์ก), ลูบลิน(ดูที่ Lublin Reservation), Tarnopol (ดูที่ประวัติศาสตร์ของเกตโต Tarnopol), Stanisławów(ปัจจุบันคือ Ivano-Frankivsk, เปลี่ยนชื่อมาเป็น Stanislau; ดูที่ประวัติศาสตร์ของเกตโต Stanisławów), Drohobycz, และ Sambor (ดูที่เกตโต Drohobycz และ Sambor)และอื่นๆ สถานที่ตั้งทางภูมิศาสตร์ได้ถูกเปลื่ยนชื่อในภาษาเยอรมัน
การบริหารของเขตปกครองสามัญได้ประกอบไปด้วยเจ้าหน้าที่เยอรมันด้วยเจตนารมณ์ที่จะตั้งให้เป็นที่รกรากถิ่นฐานโดยผู้ตั้งถิ่นชาวเยอรมัน ผู้ที่จะลดจำนวนประชากรท้องถิ่นให้ได้มากที่สุดก่อนที่พวกเขาจะถูกสังหารและถูกขับไล่ ผู้ปกครองนาซีเยอรมันของเจอเนอรัลโกอูเวอร์เนเมนท์ไม่ได้มีเจตนาที่จะให้มีการปกครองร่วมกับชนท้องถิ่นในช่วงตลอดสงครามโดยไม่คำนึงถึงเชื้อชาติและการกำหนดแนวทิศทางการเมือง เจ้าหน้าที่มักจะไม่เอ่ยถึงชื่อคำว่า "โปแลนด์"ในความสอดคล้องทางกฏหมาย ยกเว้นเพียงแต่กรณีนี้คือ ธนาคารแห่งประเทศโปแลนด์ของเขตปกครองสามัญ(Polish: ', German: ').
บับเบิ้ลกัปปี้ส์
บับเบิ้ลกัปปี้ส์ () เป็นการ์ตูนสำหรับเด็กก่อนวัยเรียนของประเทศสหรัฐอเมริกา ทางช่องนิคจูเนียร์ ฉายตอนแรกเมื่อวันที่ 24 มกราคม พ.ศ. 2554 จนถึงวันที่ 21 ตุลาคม พ.ศ. 2559 ส่วนในประเทศไทย ฉายทางช่องไทยพีบีเอส
เบลล์ 214
เบลล์ 214 (อังกฤษ : Bell 214) เป็นเฮลิคอปเตอร์ขนาดกลางเป็นส่วนหนึงของยูเอช-1 ไอระควอย เมื่อเปรียบเทียบกับเบลล์ 214STแล้วเบลล์ 214 มีขนาเครื่องทีใหญ่มากกว่าเครื่องเบลล์ 214ST
ต้นแบบบิน 214 ในปีพ.ศ. 2513 ขับเคลื่อนโดยมิโก้ T53-L-702 turboshaft (1,900 แรงม้า / 1,415 กิโลวัตต์)
เมื่อเดือนมกราคม พ.ศ. 2552 เบลล์ 214s มี 29 ลำใช้ในกองทัพอิหร่าน และเบลล์ 214Bs มีสามลำในสหรัฐอาหรับเอมิเรตส์
มี 24 ลำใช้ในเชิงพาณิชย์ ดังนี้ ออสเตรเลีย 6 ลำ, แคนาดา 10 ลำ, นอร์เวย์ 2 ลำ, สิงคโปร์ 3 ลำ และสหรัฐ 15 ลำ
หลิว เจียฮุย
หลิว เจียฮุย หรือ กอร์ดอน หลิว (อังกฤษ: Gordon Liu) เป็นนักแสดงชายชาวฮ่องกง ที่มีชื่อเสียงจากการแสดงภาพยนตร์ในสังกัดของ ชอว์บราเดอร์ส
หลิวเจียฮุย เกิดเมื่อวันที่ 22 สิงหาคม 1951 ที่กวางตุ้ง ประเทศจีน เขาได้เข้าเรียนที่โรงเรียนศิลปะการต่อสู้หงกัว โดยได้ฝากตัวเป็นลูกศิษย์ของ หวง เฟยหง (บิดาของหลิว เจียเหลียง) เขามักถูกเข้าใจผิดว่าเป็นพี่น้องกับหลิวเจียเหลียง และหลิวเจียหย่ง แต่ในความเป็นจริงแล้วพวกเขาไม่ได้มีความเกี่ยวข้องกันทางสายเลือดเลย เพียงแต่หลิวเจียฮุยรู้สึกนับถือหวงเฟยหงมาก เขาจึงใช้ชื่อว่า หลิวเจียฮุย
หลิวได้เข้าร่วมเป็นนักแสดงของชอว์บราเดอร์ส โดยได้รับบทสมทบเล็กๆในช่วงแรกจากเรื่อง 5 Shaolin Masters และ 4 Assassins และในปี ค.ศ. 1977 บทที่ส่งให้หลิวโด่งดังเป็นอย่างมากก็มาถึง เมื่อเขาได้แสดงเป็น หลวงจีนซานเต๊อะ แห่งวัดเส้าหลิน จากเรื่อง ยอดมนุษย์เส้าหลิน
จากนั้นหลิวก็มีผลงานต่อมาอีกหลายเรื่อง เช่น 18 เจ้าอาวุธมหาประลัย ฤทธิ์หมัดฝังเข็ม ฤทธิ์ไอ้ขอทาน และยังโด่งดังไปถึงฝั่งตะวันตกโดยมีฉายาว่า Iron Arms เนื่องจากสภาพร่างกายและกล้ามเนื้อที่สมบูรณ์แข็งแรงของเขา
และเนื่องจาก เควนติน ทาเรนติโน ผู้กำกับชื่อดังจากฮอลลีวูด ซึ่งเป็นแฟนคลับตัวยงของหลิวเจียฮุย ได้เชิญหลิวให้มาเล่นหนังเรื่อง Kill Bill ทั้งสองภาค ในบทของ จอห์นนี่ โหมว และ ปรมาจารย์ไป่เม่ย จากกระแสที่ดีของภาพยนตร์เรื่องนี้ ทำให้หลิวได้กลับมาเล่นละครทางช่อง TVB ของฮ่องกงอีกครั้ง
ในปี พ.ศ. 2554 หลิวได้ป่วยเป็นโรคเส้นเลือดในสมองตีบ ส่งผลให้เขาเป็นอัมพฤกษ์ด้านขวาของร่างกาย และในระหว่างที่ป่วยนี้ หลิวได้หย่าขาดจากภรรยาคนที่สอง และให้อีวาฟุงผู้ช่วยของเขาเป็นคนดูแลทรัพย์สินของเขาทั้งหมด และในปี ค.ศ. 2014 หลังจากที่หลิวฟื้นตัวจากการเจ็บป่วย ได้มีการฟ้องร้องเอาทรัพย์สินคืนจากอีวาฟุง และได้ให้เอมี่ ฟาน เป็นคนจัดการดูแลทรัพย์สินของเขาทั้งหมด
ฟุตบอลโลก 2018 กลุ่มบี
กลุ่มบีของฟุตบอลโลก 2018 จะแข่งขันตั้งแต่วันที่ 15 ถึง 25 มิถุนายน ค.ศ. 2018 กลุ่มนี้ประกอบด้วยโปรตุเกส, สเปน, โมร็อกโก และอิหร่าน สองทีมที่ดีที่สุดจะได้ผ่านเข้าสู่รอบ 16 ทีมสุดท้าย
ในรอบ 16 ทีมสุดท้าย :
เวลาที่ระบุไว้คือเวลาท้องถิ่น
คะแนนแฟร์เพลย์, จะถูกใช้ตามกติกาก็ต่อเมื่อโดยรวมและสถิติเฮด-ทู-เฮดของแต่ละทีมเท่ากัน, จะคิดคำนวณได้นั้นขึ้นอยู่กับจำนวนใบเหลืองและใบแดงที่ได้รับในแต่ละแมตช์ของแต่ละกลุ่มดังต่อไปนี้:
เฉพาะการหักคะแนนดังกล่าวข้างต้นจะถูกนำไปใช้กับผู้เล่นในนัดเดียว.
มิสซูปราเนชันแนลไทยแลนด์
มิสซูปราเนชันแนลไทยแลนด์ () เป็นชื่อของการประกวดนางงามในประเทศไทย จัดขึ้นเป็นครั้งแรกเมื่อปี พ.ศ. 2560 โดยมีณหทัย เล็กบำรุง เป็นผู้ถือลิขสิทธิ์การประกวด และมีภูมิรัตน์ เลิศวิศิษฎ์ชัย เป็นประธานกองประกวด เพื่อส่งผู้ชนะเลิศเป็นผู้แทนประเทศไทยเข้าประกวดมิสซูปราเนชันแนล ซึ่งรูปแบบการประกวดจะให้ทั้ง 77 จังหวัด จัดการประกวดมิสซูปร้าขึ้น เพื่อหาสาวงามที่จะมาเป็นตัวแทนของแต่ละจังหวัด โดยให้ใช้ชื่อ "มิสซูปร้า" แล้วตามด้วยจังหวัด เช่น มิสซูปร้าเนชันแนลขอนแก่น มิสซูปร้าเนชันแนลลพบุรี เป็นต้น
5 พยัคฆ์หนุ่ม
5 พยัคฆ์หนุ่ม (อังกฤษ: 5 Shaolin Masters, Five Shaolin Masters, Five Master Of Death) เป็นภาพยนตร์จีนกำลังภายในที่ออกฉายในปี ค.ศ. 1974 กล่าวถึงเรื่องราวส่วนหนึ่งของจอมยุทธที่อยู่ในวัดเส้าหลิน โดยเรื่องราวเกิดขึ้นในสมัยราชวงศ์ชิง นำแสดงโดย เดวิด เจียง, ตี้ หลุง, ฟู่ เซิง และเป็นผลงานการแสดงภาพยนตร์เรื่องแรกของ กอร์ดอน หลิว หรือ หลิว เจียฮุย อีกด้วย
เมื่อราชสำนักต้าชิง ส่งยอดฝีมือมาจัดการเผาวัดเส้าหลิน และสร้างความวุ่นวายให้เกิดขึ้น จนบรรดาหลวงจีนในวัดและเหล่าฆราวาสพากันตั้งตัวไม่ติด ตายเกือบหมดวัด เหลือก็เพียงหง ซีกวน ที่สามารถหลบหนีเอาตัวรอดไปอยู่ที่กวางตุ้งได้สำเร็จ และตามไปสมทบกับฟางซื่ออี้ ในการร่วมกันต่อต้านราชวงศ์ชิง เพื่กอบกู้ราชวงศ์หมิง ร่วมกันยอดฝีมืออีกห้าคนที่ขึ้นเหนือไปยังจงหยวนภายใต้ชื่อว่า 5 พยัคฆ์
โกสต์ ไรเดอร์ มัจจุราชแห่งรัตติกาล
โกสต์ ไรเดอร์ มัจจุราชแห่งรัตติกาล (อังกฤษ: Ghost Rider) เป็นภาพยนตร์ซูเปอร์ฮีโร่ 3 มิติ โดยอิงจากหนังสือการ์ตูนแนวแอนตี้ฮีโร่สังกัดมาร์เวลคอมิกส์ซึ่งมีชื่อว่า โกสท์ ไรเดอร์ ภาพยนตร์ชุดนี้มีภาคต่อคือภาพยนตร์เรื่อง โกสต์ ไรเดอร์ อเวจีพิฆาต ซึ่งนำแสดงโดย นิโคลัส เคจ รับบท โกสท์ไรเดอร์ (จอห์นนี่ เบลซ)
จอห์นนี่ บลาส สตั๊นท์แมนมอเตอร์ไซค์เหินเวหา ตกลงยอมพลีจิตวิญญาณของตัวเองให้มัจจุราช “เมฟิสโตฟิลส์” เพื่อช่วยชีวิตพ่อที่กำลังหมดลมหายใจ และต้องแยกจากสาวคนรัก โรซานเน่ ซิมป์สัน หลายปีต่อมา จอห์นนี่ได้พบกับ โรซานเน่ที่ทำงานเป็นผู้สื่อข่าว และ เมฟิสโตฟิลส์ ผู้ซึ่งยื่นข้อเสมอคืนวิญญาณให้หาก จอห์นนี่ตกลงยอมเป็นโกสต์ ไรเดอร์ จอมซิ่งปีศาจที่ใช้อำนาจเหนือธรรมชาติแสวงหาความยุติธรรมจากการล้างแค้น ภารกิจแรกของเขาตามคำสั่งของเมฟิสโตฟิลส์ คือจัดการกับ "แบล็คฮาร์ต" ศัตรูตัวฉกาจและทายาทสืบสายเลือดของเมฟิสโตฟิลส์ ผู้ซึ่งกำลังวางแผนการสร้างขุมนรกใหม่ที่สยดสยองกว่าขุมเก่าของเมฟิสโตฟิลส์หลายร้อยหลายพันเท่า
เดชเซียวฮื้อยี้ (ภาพยนตร์ พ.ศ. 2522)
เดชเซียวฮื้อยี้(อังกฤษ: The Proud Twins) เป็นภาพยนตร์ฮ่องกงกำลังภายใน สร้างขึ้นเมื่อปี ค.ศ. 1979 กำกับโดย ชอร์ หยวน เป็นภาพยนตร์ที่สร้างมาจากเรื่อง เดชเซียวฮื้อยี้ของโก้วเล้ง นำแสดงโดย อเล็กซานเดอร์ ฟู่ เซิง, อู๋ ไหว่กัว เรื่องราวที่ว่าด้วยเรื่อง เซียวฮื้อยี้ ที่มีชื่อภาษาอังกฤษเป็นชื่อเดียวกันกับภาพยนตร์เรื่องนี้คือ เดชเซียวฮื้อยี้ ที่ออกอากาศห่างกันเกือบ 30 ปี
เรื่องราวสะท้านบู๊ลิ้มของเซียวฮื้อยี้ เด็กน้อยจอมกะล่อนที่อาศัยอยู่ในหุบเขาคนโฉดกับจอมยุทธ์อี่น้ำเทียน ที่เป็นลุง จนอายุ 18 ปี จึงเดินทางออกจากหุบเขาคนโฉด มุ่งหน้าสู่บู๊ลิ้ม เพื่อตามหาความจริงเกี่ยวกับความตายของพ่อแม่ของเขา โดยไม่รู้ว่าตัวเขาเองมีพี่น้องฝาแฝดอยู่อีกคนหนึ่ง ซึ่งถูกเลี้ยงดูมาเพื่อภารกิจสำคัญคือการสังหารเขานั่นเอง
ใจกลางเมือง
"ใจกลางเมือง" เป็นซิงเกิลของวงดนตรีลาบานูน จากอัลบั้ม "N.E.W.S." กับค่ายจีนี่เรคคอร์ดสในเครือจีเอ็มเอ็ม แกรมมี่ เขียนเนื้อร้องโดย ขจรเดช พรมรักษา (กบ Big Ass) ,สุรชัย พรพิมานแมน แต่งทำนองโดย เมธี อรุณ และเรียบเรียงโดย ลาบานูน เพลงนี้พูดถึงความเหงาของคนทำงานในเมืองกับการคิดถึงบ้าน และการรอคอยของคนที่บ้าน เรียกได้ว่าเพลง ‘ใจ...กลางเมือง’ เป็นอีกเพลงที่ทำให้คนฟังแล้วคิดถึงบ้านรู้สึกอยากกลับบ้านในช่วงหยุดยาวนี้
ซึ่ง กบ Big Ass ได้กล่าวถึงเพลงนี้ไว้ว่า ชื่อเพลงนี้ถูกคิดขึ้นน่าจะเกือบ20กว่าปีแล้ว.. พยายามจะเขียนให้กับหลายๆวงแต่ไม่ลงตัว.. จนสุดท้ายมันก็เดินทางมาเจอคนที่ถ่ายทอดจนได้.. โดยส่วนตัวแล้วชอบเพลงนี้มากเป็นพิเศษ..
แขวงฮิงาชิยามะ
แขวงฮิงาชิยามะ () เป็นหนึ่งใน 11 เขตการปกครองในนครเกียวโต จังหวัดเกียวโต ชื่อแขวงนี้มีความหมายว่า "ภูเขาตะวันออก" ทางตะวันตกติดต่อกับแขวงชิโมเงียวโดยมีแม่น้ำคาโมะคั่นอยู่ แขวงฮิงาชิยามะเป็นที่ตั้งของสถานที่ท่องเที่ยวทางประวัติศาสตร์มากมาย อาทิ มรดกโลกวัดคิโยมิซุ ศาลเจ้ายากาซะ ย่านกิอง วัดซันจูซังเง็ง และพิพิธภัณฑ์แห่งชาติเกียวโต
ไรชส์ค็อมมิสซารีอาท
ไรชส์ค็อมมิสซารีอาท () เป็นชื่อเยอรมันสำหรับประเภทของเขตการปกครองโดยเจ้าหน้าที่รัฐบาลซึ่งเป็นที่รู้จักกันคือ ไรชส์ค็อมมิสซาร์ () แม้ว่าสำนักงานดังกล่าวจะมีอยู่หลายแห่งในช่วงตลอดระยะเวลาของจักรวรรดิเยอรมันและสมัยนาซีในจำนวนของอาณาเขตที่แตกต่างกัน (อย่างเช่น โครงสร้างพื้นฐานสาธารณะ, การวางแผนเชิงพื้นที่, การล้างชาติพันธุ์ เป็นต้น) มันเป็นสิ่งที่ปกติที่ถูกใช้เพื่ออ้างถึงการจัดตั้งเขตการปกครองแบบกึ่งอาณานิคมซึ่งก่อตั้งขึ้นโดยนาซีเยอรมนีในหลายประเทศที่ถูกยึดครองในช่วงสงครามโลกครั้งที่สอง ในขณะที่ตั้งอยู่ในภายนอกไรช์เยอรมันอย่างเป็นทางการในแง่ของกฎหมาย หน่วยงานเหล่านี้ถูกควบคุมโดยตรงจากเจ้าหน้าที่พลเรือนที่มีอำนาจสูงสุด (ไรชส์ค็อมมิสซาร์) ผู้มีหน้าที่ในการปกครองดินแดนที่ได้รับมอบหมายให้เป็นผู้ว่าการรัฐเยอรมันทั้งในนามของและฐานะตัวแทนโดยตรงของอดอล์ฟ ฮิตเลอร์
การริเริ่มการบริหารปกครองดินแดนเหล่านี้มีวัตถุประสงค์หลายประการ การก่อตั้งขึ้นมานั้นหรือวางแผนที่จะก่อตั้งขึ้นในทางตะวันตกและตอนเหนือของยุโรปโดยทั่วไปในฐานะที่เป็นขั้นตอนการเปลี่ยนผ่านสำหรับการรวมตัวกันในอนาคตของชนชาติเยอรมันจากด้านนอกหลายประเทศต่างๆในช่วงก่อนสงครามเยอรมนีเข้าสู่การขยายตัวรัฐนาซี ในสิ่งที่คล้ายคลึงของทางด้านตะวันออกของพวกเขาได้มีหน้าที่เป็นอาณานิคมหลักและวัตถุประสงค์ของจักรวรรดินิยมเป็นแหล่งที่มาของอนาคต เลเบนสเราม์สำหรับการตั้งถิ่นฐานของชาวเยอรมันและการใช้ประโยชน์จากทรัพยากรธรรมชาติ
ด้วยความแตกต่างอีกอย่างหนึ่งก็คือระดับของการบริหารปกครองที่ปรับปรุงใหม่ที่ได้ดำเนินการในสองประเภท เช่นเดียวกับในดินแดนอื่นๆจำนวนมากที่ถูกยึดครองโดยเยอรมัน ผู้บริหารท้องถิ่นและข้าราชการได้ถูกกดดันเพื่อดำเนินการตามปกติแบบวันต่อวัน (โดยเฉพาะในระดับกลางและล่าง) แม้ว่าจะอยู่ภายใต่การกำกับดูแลของเยอรมันก็ตาม ในช่วงสงคราม ไรชส์ค็อมมิสซารีอาทในยุโรปตะวันตกและตอนเหนือยังคงรักษาโครงสร้างการบริหารที่มีอยู่ก่อนหน้านี้ อย่างไรก็ตาม ในขณะที่ด้านตะวันออกก็ได้มีโครงสร้างขึ้นมาใหม่อย่างเสร็จสมบูรณ์ที่ได้รับการนำเสนอ
ทั้งหมดของหน่วยงานเหล่านี้ต่างก็มีวัตถุประสงค์เดียวกันสำหรับกรณีการรวมตัวเข้าสู่ไรช์เยอรมันใหญ่ () ครอบคลุมพื้นที่ทั่วไปของยุโรปซึ่งทอดยาวจากทะเลเหนือไปยังเทือกเขายูรัล, ซึ่งเยอรมันจะสร้างเป็นพื้นฐาน
พลิกซากปมมรณะ
พลิกซากปมมรณะ () เป็นละครโทรทัศน์แนวอาชญากรรมผสมการแพทย์ ออกอากาศทางช่อง Fox ในสหรัฐอเมริกา ตั้งแต่วันที่ 13 กันยายน พ.ศ. 2548 จนถึงวันที่ 27 มีนาคม พ.ศ. 2560 ในไทยจะมีให้ชมที่เว็บไซต์Doonee.com
ดร.แบรนแนน ผู้เชี่ยวชาญด้านโครงกระดูก เพียงแค่เห็นโครงกระดูกก็สามารถระบุได้ว่าเป็นเพศชายหรือว่าหญิง ช่วงอายุ เท่าไหร่ถึงเท่าไหร่ วันหนึ่ง ดร.แบรนแนน ได้เข้าร่วมทีมสอบสวนคดีฆาตกรรมต่างๆกับเจ้าหน้าที่บูธซึ่งเป็นเจ้าหน้าที่ ของทาง FBI โดยเจ้าหน้าที่บูธนั้น ต้องการความสามารถของ ดร.แบรนแนน มาช่วยในการวิเคราะห์ เพศ วัย ช่วงเวลาการเสียชีวิต สาเหตุการเสียชีวิต รวมไปถึงระบุข้อมูลคร่าวๆ ว่าผู้เสียชีวิตเป็นใคร เพื่อให้ทาง FBI นั้นสามารถหาได้ว่ามีใครบ้างที่น่าจะเกี่ยวข้องกับคดีฆาตกรรมนั้นๆ
ปริศนาโดมครอบเมือง
ปริศนาโดมครอบเมือง (อังกฤษ: Under The Dome) เป็นละครโทรทัศน์แนวไซไฟ ออกอากาศทางช่อง ซีบีเอส ในสหรัฐอเมริกา ตั้งแต่วันที่ 24 มิถุนายน ค.ศ. 2013 จนถึงวันที่ 10 กันยายน ค.ศ. 2015 ในไทยจะมีให้ชมที่เว็บไซต์ Doonee.com
เรื่องราวเริ่มต้นจากเมืองเล็กๆที่เงียบสงบชื่อว่าเชาเตอร์มิลล์ ซึ่งได้ถูกตัดออกจากโลกภายนอกด้วยโดมที่โปร่งใสครอบเมืองไว้ ไม่มีใครหรือสิ่งใดสามารถจะเข้าออกผ่านทะลุโดมนี้ไปได้ ชาวเมืองต่างวิตกต่อสิ่งที่พวกเขาไม่รู้ว่ามันคืออะไร และจะเป็นอย่างนี้ไปอีกนานแค่ไหน หนทางที่จะรอดคือต้องพึ่งตัวเอง เพราะไม่มีใครจะช่วยพวกเขาได้แม้กระทั่งคนที่ได้ยินเสียงพวกเขา
X ทัวร์ (เอ็ด ชีแรน)
X ทัวร์ () เป็นทัวร์คอนเสิร์ตรอบโลกที่ 2 ของศิลปินนักร้อง-นักแต่งเพลงชาวอังกฤษ โดย เอ็ด ชีแรน จากอัลบั้มที่ 2 ของเขา "×" โดยเริ่มต้นที่โอซะกะ ,ประเทศญี่ปุ่น ในวันที่ 6 สิงหาคม ค.ศ. 2014 และต่อที่ทวีปยุโรป ,ทวีปอเมริกา ,โอเชียเนีย และเอเชีย สิ้นสุดในวันที่ 12 ธันวาคม ค.ศ. 2015 ในนิวซีแลนด์
ไซอิ๋ว (แก้ความกำกวม)
ไซอิ๋ว สามารถหมายถึง:
โอบืยโกนเวนนืยฟาสซิสม์
โอบืยโกนเวนนืยฟาสซิสม์ () เป็นภาพยนตร์สารคดีของสหภาพโซเวียต กำกับโดย มีฮาอิล โรมม์ โดยเข้าฉายในชื่อ Echo of the Jackboot ในสหราชอาณาจักรและ Triumph Over Violence ในสหรัฐ โดยภาพจากภาพยนตร์ส่วนใหญ่มาจากหอจดหมายเหตุต่างประเทศเพื่อแสดงถึงการขึ้นสู่อำนาจและล่มสลายของระบอบฟาสซิสต์ และโดยยกเอานาซีเยอรมนีเป็นตัวอย่าง
หมู่เกาะอีเจียงชาน
หมู่เกาะอีเจียงชาน เป็นเกาะขนาดเล็กสองเกาะในทะเลจีนตะวันออกนอกชายฝั่งนครไถโจว (台州市) มณฑลเจ้อเจียง ห่างหมู่เกาะต้าเฉิน (大陳群島) ไปราวแปดไมล์
ในช่วงวิกฤตการณ์ช่องแคบไต้หวันครั้งแรก หมู่เกาะดังกล่าวถูกกองทัพปลดปล่อยประชาชนจากกองทัพชาตินิยมของสาธารณรัฐจีนยึดครองไปในยุทธการอีเจียงชานเมื่อเดือนมกราคม ค.ศ. 1955 แม้กองเรือที่เจ็ดของสหรัฐจะลาดตระเวนอยู่ใกล้เคียงก็ตาม
อีวเซตาคียาเวรู
อีวเซตาคียาเวรู () เป็นภาพยนตร์สารคดีของสหภาพโซเวียต กำกับโดย มีฮาอิล โรมม์ เข้าฉายครั้งแรกในสหภาพโซเวียตในปี 1974
ภาพยนตร์เรื่องนี้ถือเป็นภาพยนตร์เรื่องสุดท้ายของ มีฮาอิล โรมม์ เดิมภาพยนตร์จะใช้ชื่อว่า "The World Today" แต่มีฮาอิล โรมม์ ได้เสียชีวิตก่อนที่งานจะเสร็จในปี 1971 Elem Klimov, Marlen Khutsiev และ German Lavrov จึงรับหน้าที่ทำภาพยนตร์ต่อจนภาพยนตร์ทำสำเร็จและใช้ชื่อว่า ""อีวเซตาคียาเวรู..."" (แปลว่า:เพราะว่าฉันเชื่อ)
เนื้อหาในภาพยนตร์จะเริ่มจากยุคก่อนและหลังสงครามโลกครั้งที่หนึ่ง, การขึ้นสู่อำนาจและจุดจบของนาซีเยอรมนีและการทิ้งระเบิดนิวเคลียร์ที่ฮิโระชิมะและนะงะซะกิ, สถานการณ์ของโลกในช่วงคริสต์ทศวรรษที่ 1960-1970, การปฏิวัติทางวัฒนธรรมในจีน, การประท้วงของผู้คนที่ต้องการสันติภาพ
หลิว เจียเหลียง
หลิว เจียเหลียง หรือ เล่า กาเหลียง (จีน: 刘家良; พินอิน: "Liú Jiāliáng" อังกฤษ: Lau Kar-leung) เป็นผู้กำกับภาพยนตร์ ผู้ผลิตภาพยนตร์, นักแสดง และผู้เขียนบทภาพยนตร์ชาวฮ่องกงที่มีชื่อเสียงอีกคนหนึ่ง โดยภาพยนตร์ที่เขาสร้างจะมีนักแสดงนำภาพยนตร์ที่โด่งดังเช่น กอร์ดอน หลิว หรือ หลิว เจียฮุย หรือ อเล็กซานเดอร์ ฟู่ เซิง
หลิวเจียเหลียง เกิดเมื่อวันที่ 28 กรกฎาคม ค.ศ. 1936 ในกวางโจว เป็นลูกชายของ หลิวชาน ครูมวยหงกวน ซึ่งเป็นศิษย์หลานของ หวงเฟยหง ผู้โด่งดัง จึงไม่ใช่เรื่องแปลกที่เขาเองจะได้เริ่มเรียนมวยสายนี้มาตั้งแต่อายุแค่ 5 ขวบ
ในช่วงวัยรุ่นเขามีโอกาสได้ใช้ความสามารถด้านหมัดมวย ทำงานเป็นสตันต์แมนในวงการภาพยนตร์ และได้เล่นหนังเกี่ยวกับ “หวงเฟยหง” ในยุคหนังขาวดำอยู่หลายเรื่อง จนอาชีพก้าวหน้าได้รับมอบหมายให้ทำงานเป็นผู้กำกับคิวบู๊ออกแบบฉากต่อสู้ในหนังขณะที่มีอายุได้แค่ 20 เศษเท่านั้น
กระทั่งในกลางยุค 60s ความยิ่งใหญ่ของ หลิวเจียเหลียง จึงเริ่มต้นขึ้นเมื่อเขาได้มีส่วนร่วมออกแบบฉากต่อสู้ในหนังกำลังภายในยุคใหม่หลายเรื่อง ถือว่าเป็นผู้มีส่วนร่วมต่อการปฏิวัติฉากต่อสู้ในหนังฮ่องกง โดยเฉพาะ “เดชไอ้ด้วน” ของ จางเชอะ ที่กลายเป็นต้นแบบของหนังกำลังภายในยุคนั้นไปโดยปริยาย
หลิวเจียเหลียง มีโอกาสทำงานกับ จาง เชอะอยู่พักใหญ่ ร่วมกันสร้างหนังออกมามากมาย และยังได้ช่วยฝึกฝนทักษะด้านคิวบู๊ให้กับดาราของชอว์บราเดอร์หลายคน
กระทั่งในปี ค.ศ. 1975 หลิวเจียเหลียง จึงเริ่มกำกับหนังของตัวเอง ด้วยการมอบบทนำให้กับศิษย์น้องที่ชื่อว่า หลิวเจียฮุย โดยมี “ไอ้เณรจอมคาถา” เป็นผลงานเรื่องแรก หลังจากนั้นจึงมีผลงานตามออกมามากมาย ไม่ว่าจะเป็น ถล่มเจ้าระฆังทอง, ไอ้เณรยอดเทวฤทธิ์, นักสู้กระบองกล และ ยอดมนุษย์ยุทธจักร
หลังบริษัท ชอว์บราเดอร์ หยุดสร้างหนังไปในกลางยุค 80s หลิวเจียเหลียง จึงผันตัวไปทำงานกับบริษัทอื่นบ้าง และมีผลงานที่น่าจดจำอย่าง “โหดทะลุแดด” ที่ทำให้เขาได้ทำงานกับดาราดังอย่าง โจวเหวินฟะ นอกจากนั้นยังได้โคจรมาพบกับตำนานกังฟูอีกคนอย่าง เฉินหลง ใน “ไอ้หนุ่มหมัดเมา 2”
ด้วยปัญหาสุขภาพทำให้ หลิวเจียเหลียง แทบไม่ได้มีงานหนังเลยในช่วง 20 ปี หลังของชีวิต มีเพียงผลงานกำกับหนังเรื่องเดียวออกมาคือ “ไอ้หนุ่มหมัดเมา ภาคหมัดวานร” เมื่อปี ค.ศ. 2002 ส่วนงานสุดท้ายในชีวิตก็คือการร่วมแสดงนำ และกำกับคิวบู๊ใน “เจ็ดกระบี่เทวดา” (2005) ของ ฉีเคอะ  แต่เพราะการถ่ายทำหนังในภูมิประเทศภูเขาสูง ที่มีอากาศหนาวเหน็บ จึงทำให้เขาไม่สามารถทำงานได้อย่างเต็มเม็ดเต็มหน่วย แต่ ฉีเคอะ ก็ยืนยันมาตลอดว่าคิวบู๊ที่เห็นในหนังเรื่องนี้ คือผลงานของ หลิวเจียเหลียง แน่นอน
ด้านชีวิตส่วนตัว หลิวเจียเหลียง แต่งงานกับดาราสาว องชิ่งจิง ซึ่งตอนนี้ผันตัวไปเป็นนักกฎหมาย หลังเคยมีงานอยู่ช่วงสั้นๆ กับบริษัท ชอว์บราเดอร์ ในต้นยุค 80s โดยทั้งสองอาศัยอยู่ที่ฮ่องกงจนถึงปัจจุบัน และมีลูกสาวด้วยกันสองคน
สื่อในฮ่องกงได้เปิดเผยว่า หลิวเจียเหลียง ผู้กำกับภาพยนตร์ชื่อดังได้เสียชีวิตลงแล้วเมื่อช่วงเช้าของวันที่ 25 มิถุนายน ด้วยสาเหตุของโรคมะเร็งเม็ดเลือดขาวขณะที่มีอายุ 76 ปี หลังมีอาการป่วยมาหลายปี และแทบไม่มีผลงานให้เห็นเลยในระยะหลัง
โอรสสวรรค์
โอรสสวรรค์ หรือเทียนจื่อ () เป็นราชฐานันดรอันศักดิ์สิทธิ์ของจักรพรรดิจีน กำเนิดขึ้นพร้อมกับราชวงศ์โจวโบราณ และตั้งอยู่บนหลักการเมืองและจิตวิญญาณเรื่องอาณัติสวรรค์
ต่อมา พระมหากษัตริย์เอเชียตะวันออกอื่นต่างรับเอาฐานันดรศักดิ์ "โอรสสวรรค์" ไปเพื่อสร้างความชอบธรรมแก่การปกครองของตน
โอรสสวรรค์เป็นจักรพรรดิสากลสูงสุด ผู้ทรงปกครองเทียนเซี่ย ("ใต้หล้า") สถานภาพของพระองค์แปลเป็นภาษาอังกฤษว่า "ผู้ปกครองทั้งจักรวาล" หรือ "ผู้ปกครองทั้งโลก" ฐานันดรศักดิ์ "โอรสสวรรค์" มีการตีความตามอักษรเฉพาะในประเทศจีนและญี่ปุ่น ซึ่งพระมหากษัตริย์ถูกเรียกเป็นกึ่งเทวดา เทวดา หรือ "เทวดาที่ยังทรงพระชนม์ชีพ" ผู้ที่เทวดาโบราณทั้งปวงทรงเลือก
ผู้ชนะย่อมไม่เสพยา
ผู้ชนะย่อมไม่เสพยา () เป็นคำขวัญต่อต้านยาเสพติด ซึ่งรวมอยู่ในเกมตู้ (arcade game) ทุกประเภทที่นำเข้าในอเมริกาเหนือเป็นเวลา 11 ปีตั้งแต่ ค.ศ. 1989 จนถึง ค.ศ. 2000 คำขวัญนี้ปรากฏบนหน้าจอในช่วงแอตแทรกต์โมด (attract mode) ของเกม
ข้อความดังกล่าวมีต้นคิด คือ วิลเลียม เอส. เซสชันส์ (William S. Sessions) อธิบดีเอฟบีไอ ผู้ซึ่งมีชื่อปรากฏบนจอไปพร้อมกับตัวคำขวัญ เซสชันส์ทำความตกลงกับรอเบิร์ต เฟย์ (Robert Fay
) นายกสมาคมเครื่องเล่นอเมริกัน (American Amusement Machine Association) ซึ่งเป็นผลให้ผู้ผลิตเกมตู้จำนวน 20 รายยอมเพิ่มคำขวัญข้างต้นเข้าไว้ในเกม คำขวัญนี้เปิดตัวอย่างเป็นทางการ ณ วันที่ 10 มกราคม ค.ศ. 1989 โดยมีการแสดงเกมรายใหญ่สามรายที่ได้เพิ่มคำขวัญเข้าไปแล้วต่อสื่อมวลชน หลายปีต่อมา มีการรณรงค์ทำนองเดียวกัน ใช้ชื่อว่า "จงใช้ซ้ำ อย่านำไปทิ้งขว้าง!" (Recycle It, Don't Trash It!) แต่แม้เซสชันส์จะพ้นจากตำแหน่งหน้าที่ในเอฟบีไอไม่กี่ปีให้หลัง คำขวัญของเขาก็ยังปรากฏในเกมใหม่ ๆ และกลายเป็นสัญลักษณ์ประจำเกมตู้แห่งคริสต์ทศวรรษ 1990 ในสหรัฐ
มีการล้อเลียนคำขวัญนี้หลายครั้ง เช่น ในเครือข่ายเอกซ์บอกซ์ไลฟ์อาร์เคด/เพลย์สเตชัน (Xbox Live Arcade/PlayStation Network) ที่ชื่อ "" (Scott Pilgrim vs. the World: The Game) ปรากฏข้อความ "คนชนะเขาไม่กินเนื้อกันหรอก" (Winners Don't Eat Meat) หรือในภาพยนตร์ "ป่วนฮาโลกอนาคต" (Futurama) มีข้อความว่า "คนชนะเขาไม่เล่นวิดีโอเกมกันหรอก" (Winners don't play video games)
ทเวนตีเฟิสต์เซนจูรีฟอกซ์
ทเวนตีเฟิสต์เซนจูรีฟอกซ์ () เป็นบริษัทข้ามชาติด้านสื่อมวลชนสัญชาติอเมริกัน ตั้งอยู่ในมิดทาวน์แมนแฮตตัน, นครนิวยอร์ก
แชมป์กีฬา 7 สี
สถานีโทรทัศน์สีกองทัพบกช่อง 7 มีนโยบายสำคัญประการหนึ่ง ในอันที่จะมีส่วนร่วมพัฒนาวงการให้ก้าวหน้าไปสู่ระดับสากล พร้อมทั้งให้การสนับสนุนแก่เยาวชนไทย ให้ความสนใจกับการเล่นกีฬา เพื่อส่งเสริมให้รู้จักใช้เวลาว่างให้เกิดประโยชน์ด้วย
โดยเริ่มจากปี พ.ศ. 2527 ทางสถานีฯ ริเริ่มจัดการแข่งขันกีฬาสำหรับเยาวชนขึ้น ตามโครงการ "แชมป์กีฬา 7 สี" จนกระทั่งเกิดนักกีฬารุ่นใหม่ ที่ประสบความสำเร็จในระดับประเทศจำนวนมาก เช่น ศิริมงคล สิงห์วังชา อดีตแชมป์สภามวยโลก ในรุ่นแบนตั้มเวทและซูเปอร์เฟเธอร์เวท, เรวดี ศรีท้าว (วัฒนสิน) นักกรีฑา เจ้าของเหรียญทองซีเกมส์หลายสมัย, มนัสนันท์ แพงขะ - รัตนาภรณ์ อาลัยสุข นักกีฬาวอลเลย์บอลชายหาด เจ้าของเหรียญทองเอเชียนเกมส์ ครั้งที่ 13, ศรสวรรค์ ภู่วิจิตร - มธุรดา คุโณปการ - ดุลยฤทธิ์ พวงทอง นักกีฬาว่ายน้ำ เจ้าของเหรียญทองซีเกมส์หลายสมัย และยังร่วมจัดการแข่งขันฟุตบอลนักเรียน 7 คน เป็นรายการแรกของประเทศไทย และยังร่วมสนับสนุนส่งเสริมเยาวชนไทย ให้ก้าวสู่การแข่งขันกีฬาระดับอาชีพ ผ่านการแข่งขันเทนนิส "แชมป์กีฬา 7 สี กรุงศรีฯ สานฝัน ตามรอยภราดร" และ การแข่งขันกอล์ฟ "แชมป์กีฬา 7 สี กรุงศรีฯ สานฝัน ตามรอยวิรดา"
วีก็อตยู
วีก็อตยู () เป็นการรณรงค์ทางสื่อเพื่อต่อต้านยาเสพติด ซึ่งได้รับทุนจากความร่วมมือเพื่อเด็กปลอดสารเสพติด (Partnership for Drug-Free Kids) มีความแปลกใหม่ตรงที่สื่อสารโดยใช้อีโมจิทางป้ายประกาศและสื่อสาธารณะอื่นเป็นหลัก เพื่อดึงความสนใจของเยาวชน โครงการนี้ผู้ริเริ่ม คือ ฮิลล์ ฮอลลิเดย์ (Hill Holliday) บริษัทโฆษณาสัญชาติอเมริกัน
โครงการนี้ได้รางวัลคลีโอ (Clio Awards) สองครั้งใน พ.ศ. 2559 คือ รางวัลทองคำ สำหรับการรณรงค์แบบบูรณาการในสาขาสุขภาพและสวัสดิการ และรางวัลทองสัมฤทธ์ สำหรับการสร้างสรรค์ดิจิทัลหรือโมบายล์ในสาขาเดียวกัน
หน่วยการเรียนทางไกล สถาบันการจัดการปัญญาภิวัฒน์
หน่วยการเรียนทางไกล สถาบันการจัดการปัญญาภิวัฒน์ () เป็นหน่วยการศึกษาสังกัด สถาบันการจัดการปัญญาภิวัฒน์ สำหรับนักศึกษาที่ต้องการเรียนใกล้ภูมิลำเนา สถาบันฯ ยังเปิดการเรียนการสอนในหน่วยการเรียนทางไกล เป็นการเรียนผ่านระบบวิดีโอคอนเฟอเรนจ์ โดยรับส่งสัญญาณแบบเรียวไทม์ จากห้องเรียนในกรุงเทพมหานคร โดยมีการสื่อสารแบบสองทาง คือ นักเรียนและอาจารย์สามารถ ถามตอบกันได้เสมือนการเรียนในห้องเรียนปกติ
กองพลยานเกราะเอ็สเอ็สที่ 2 &quot;ดัสไรช์&quot;
"ดัสไรช์"
กองพลยานเกราะเอ็สเอ็สที่ 2 "ดัสไรช์" ()เป็นกองพลของนาซี หน่วยวัฟเฟิน-เอ็สเอ็สในช่วงสงครามโลกครั้งที่สอง เป็นหนึ่งในสามสิบแปดกองพลที่ก่อตั้งโดยหน่วยวัฟเฟิน-เอ็สเอ็ส ดัสไรช์ได้ทำหน้าที่ในช่วงการบุกครองฝรั่งเศสและได้เข้ามามีส่วนร่วมในการต่อสู้ครั้งสำคัญหลายครั้งบนแนวรบด้านตะวันออก รวมทั้งในยุทธการที่โปรโฮรอฟกาได้ต่อกรกับกองทัพรถถังการ์ดที่ 5 (5th Guards Tank Army) ที่ยุทธการที่คูสค์ จากนั้นก็ได้ย้ายไปยังด้านตะวันตกและได้เข้ามามีส่วนร่วมในการต่อสู้ในนอร์มังดีและยุทธการตอกลิ่ม สงครามได้ยุติลงในฮังการีและออสเตรีย ดัส ไรช์ได้มีส่วนรับผิดชอบในการสังหารหมู่ออราดูร์-ซูร์-กลานและตูล (Tulle)
กองพลยานเกราะเอ็สเอ็สที่ 3 &quot;โทเทินค็อพฟ์&quot;
"โทเทินค็อพฟ์"
กองพลยานเกราะเอ็สเอ็สที่ 3 "โทเทินค็อพฟ์"() เป็นหนึ่งในสามสิบแปดกองพลของหน่วยวัฟเฟิน-เอ็สเอ็สแห่งนาซีเยอรมนีในช่วงสงครามโลกครั้งที่สอง ก่อนที่จะบรรลุในสถานะกองพล การก่อตั้งหน่วยที่ได้เป็นที่รู้จักกันในชื่อว่า คัมพ์กรุพเพอ(Kampfgruppe-กลุ่มหน่วยรบ)"ไอค์เคอ" บุคลการส่วนใหญ่ของกองพลนั้นมาจากหน่วยเอ็สเอ็ส-โทเทินค็อพฟ์เฟอร์แบนเดอ (การ์ดผู้คุมค่ายกักกัน), และอื่นๆที่เป็นสมาชิกของทหารอาสาเยอรมันที่ได้ก่ออาชญากรรมสงครามในประเทศโปแลนด์ เนื่องจากตามที่สัญลักษณ์ประจำและชื่อ ('โทเทินค็อพฟ์' = 'หัวกะโหลก' ในภาษาเยอรมัน), บางครั้งได้ถูกเรียกว่า "กองพลหัวกะโหลก"
รายชื่อผลงานของต่าย อรทัย
"บทความนี้เนื้อหาเกี่ยวกับผลงานของต่าย อรทัย สำหรับบทความหลักดูที่" ต่าย อรทัย
บทความนี้รวบรวมผลงานของต่าย อรทัย นักร้อง นักแสดง ชาวไทย สังกัดแกรมมี่ โกลด์ ในเครือจีเอ็มเอ็ม แกรมมี่
กองพลทหารราบยานเกราะเอ็สเอ็สที่ 17 &quot;เกิทซ์ ฟ็อน แบร์ลิชชิงเงิน&quot;
"เกิทซ์ ฟ็อน แบร์ลิชชิงเงิน"
กองพลทหารราบยานเกราะเอ็สเอ็สที่ 17 "เกิทซ์ ฟ็อน แบร์ลิชชิงเงิน" ()เป็นกองพลเยอรมันของหน่วยหน่วยวัฟเฟิน-เอ็สเอ็สที่ได้แสดงให้เห็นในการปฏิบัติหน้าที่บนแนวรบด้านตะวันตกในช่วงสงครามโลกครั้งที่สอง
ปฏิทรรศน์ของออลเบอร์
ปฏิทรรศน์ของออลเบอร์ หรือปฏิทรรศน์ว่าด้วยความมืดของท้องฟ้าเวลากลางคืน เป็นแนวคิดทางฟิสิกส์ดาราศาสตร์และจักรวาลวิทยาเชิงกายภาพ ตั้งชื่อตามนักดาราศาสตร์ชาวเยอรมัน ไฮน์ริช ออลเบอร์ส ซึ่งตั้งข้อสังเกตว่า หากการอนุมานที่ว่าเอกภพมีขนาดกว้างไกลไม่สิ้นสุด มีจำนวนดาวเป็นอนันต์กระจายสม่ำเสมอ และอยู่ในสภาวะสถิต ท้องฟ้าเวลากลางคืนก็ไม่ควรจะมืดมิดเช่นที่ปรากฎ จึงถือเป็นหลักฐานหนึ่งที่สนับสนุนว่าเอกภพนั้นไม่ได้อยู่ในสภาวะสถิต เช่น มีจุดกำเนิดและกำลังเปลี่ยนแปลง เช่นที่บรรยายไว้ในแบบจำลองแบบบิกแบง
ในกรณีที่เอกภพมีขนาดกว้างไกลไม่สิ้นสุด มีจำนวนดาวเป็นอนันต์ กระจายสม่ำเสมอ และอยู่ในสภาวะสถิต เส้นสายตาใดๆ ที่มองออกจากโลกย่อมต้องสิ้นสุดที่ดาวฤกษ์ดวงใดดวงหนึ่งเสมอ ดังนั้นท้องฟ้าเวลากลางคืนก็ควรจะสว่างไปทั่วด้วยแสงดาวฤกษ์ที่มีจำนวนอนันต์
ปฏิทรรศน์นี้ขัดแย้งในเชิงสถิติ ที่ว่าหากเอกภพโบราณที่มีเนื้อที่เป็นอนันต์ มีดวงดาวเป็นจำนวนอนันต์ แสงของดวงดาวต่าง ๆ ควรจะส่องสว่างเต็มท้องฟ้ามากกว่าที่จะมืดมิด
เพื่อเป็นการพิสูจน์ จะสมมติให้เอกภพมีชั้นดวงดาวที่มีศูนย์กลางร่วมกันหนาเป็นชั้นละ 1 ปีแสง ต่อกันไปเรื่อย ๆ จำนวนดวงดาวในแต่ละชั้นจะอยู่ระหว่างความหนา 1,000,000,000 ถึง 1,000,000,001 ปีแสง หากเอกภพมีเนื้อสม่ำเสมอจริง ในชั้นที่สองจะมีดวงดาวจำนวนเป็นสี่เท่าของชั้นแรก ซึ่งอยู่ระหว่างระยะ 2,000,000,000 ถึง 2,000,000,001 ปีแสง แต่ทว่า ชั้นที่สองจะมีระยะห่างออกไปอีกเป็นสองเท่า ดังนั้นความสว่างของดวงดาวในชั้นที่สองจะมีค่าเป็น 1/4 ของชั้นแรก ดังนั้น แสงที่ส่องสว่างมากจากชั้นที่สองจะมีค่าเท่ากับแสงที่ส่องสว่างมาจากชั้นที่หนึ่ง
ไม่ว่าระยะจะห่างไปเท่าไหร่ แต่ความสว่างของแสงรวมจะยังคงมีค่าเท่าเดิมตามระยะทาง ซึ่งหมายความว่า แสงแต่ละชั้นจะมีการเพิ่มความสว่างขึ้นมาเรื่อย ๆ และยิ่งมีชั้นเป็นอนันต์ ท้องฟ้ายามค่ำคืนจึงควรที่จะสว่าง
หากเมฆดำบดบังแสง เมฆจะร้อนขึ้นจนส่องสว่างได้แบบดวงดาว และเปล่งแสงออกมาเป็นจำนวนเท่าเดิม
เคปเลอร์ได้ค้านทฤษฎีนี้ด้วยเรื่องเอกภพที่สังเกตได้จำกัด หรือมีจำนวนดวงดาวที่จำกัด และตามทฤษฎีสัมพันธภาพทั่วไปแล้ว จะจำกัดปฏิทรรศน์นี้ด้วยเอกภพจำกัด : ท้องฟ้านั้นจะไม่ได้มีค่าความสว่างเป็นอนันต์ ทุก ๆ จุดบนท้องฟ้าจะยังคงเหมือนพื้นผิวของดวงดาว
พีระมิดโจเซอร์
พีระมิดแห่งโจเซอร์ หรือ พีระมิดขั้นบันได เป็นโบราณสถานที่ยังคงอยู่ในสุสานในเมืองซัคคาราทางตะวันตกเฉียงเหนือของเมืองเมมฟิส มันถูกสร้างขึ้นในช่วงศตวรรษที่ 27 ก่อนคริสตกาล สำหรับการฝังศพของฟาโรห์โจเซอร์ ซึ่งมีผู้ออกแบบพีระมิดคือ อิมโฮเทป และมีเป็นจุดศูนย์กลางของอาคารที่ฝังศพกว้างใหญ่ในลานขนาดมหึมาล้อมรอบด้วยโครงสร้างพิธีและการตกแต่ง
พีระมิดแห่งแรกของอียิปต์นี้ประกอบด้วยมาสตาบาซ้อนขึ้นไปหกชั้นและก็มีขนาดลดหลั่นไปตามชั้น และก็มีชั้นบนสุด ซึ่งมีขนาดเล็ก เดิมพีระมิดขั้นบันได สูงประมาณ 62 เมตร (203 ฟุต) และฐานมีความยาวประมาณ 109 เมตร × 125 เมตร (358 ฟุต× 410 ฟุต) และถูกฉาบด้วยหินปูนสีขาว และพิระมิดของโจเซอร์เป็นพิระมิดที่ก่อสร้างจากหินแกรนิตตัดที่มีขนาดใหญ่ที่เก่าแก่ที่สุด
ดาห์ชูร์
ดาห์ชูร์ เป็นสถานที่ฝังพระศพของอียิปต์โบราณ ซึ่งที่ตั้งอยู่ในทะเลทรายของฝั่งตะวันตกของแม่น้ำไนล์ประมาณ 40 กิโลเมตรทางใต้ของกรุงไคโร มันเป็นที่รู้จักมากที่สุดสำหรับพีระมิดมิดหลายแห่ง และมีอยู่สองแห่ง ซึ่งเป็นพีระมิดที่เก่าแก่ที่สุดและใหญ่ที่สุดและรักษาที่ดีที่สุดในอียิปต์สร้างเมื่อประมาณ 2613-2589 ปีก่อนคริสตกาล
การสร้างพีระมิดที่ดาห์ชูร์เป็นประสบการณ์การเรียนรู้ที่สำคัญอย่างยิ่งสำหรับชาวอียิปต์โบราณ มันให้พวกเขาด้วยความรู้และความรู้ที่จะเปลี่ยนจากพีระมิดขั้นบันไดไปเป็นพีระมิดที่มีลักษณะด้านราบเรียบ ในท้ายที่สุดความกว้างของประสบการณ์จะช่วยให้พวกเขาในการสร้างมหาพีระมิดแห่งกิซ่า ซึ่งเป็นหนึ่งในเจ็ดสิ่งมหัศจรรย์ของโลกโบราณที่ยังคงสภาพอยู่จนถึงวันนี้
พีระมิดแห่งแรกในดาห์ชูร์ คือ พีระมิดหักงอ (สร้างเมื่อประมาณ 2613 - 2589 ก่อนคริสต์ศักราช) สร้างขึ้นภายใต้การปกครองของฟาโรห์สเนเฟรู เป็นการสร้างพีระมิดด้านเรียบ แต่ไม่ประสบการสำเร็จคือพีระมิดมีลักษณะงองุ้ม จึงใช้เป็นที่ฝังพระศพไม่ได้ หลังจากไม่ประสบความสำเร็จในการสร้างพีระมิดแห่งแรก จึงทำให้ฟาโรห์สเนเฟรูทรงให้สร้างพีระมิดในดาห์ชูร์อีกคือ พีระมิดแดง เมื่อสร้างเสร็จพีระมิดได้รับการพิจารณาจะประสบความสำเร็จเพราะมันเป็นพีระมิดที่มีลักษณะเรียบด้านและพีระมิดมีความสูงประมาณ 341 ฟุต (104 เมตร) ทำมุมประมาณ 43 องศา ชื่อพีระมิดแดงของฟาโรห์สเนเฟรูก่อสร้างจากหินปูนสีแดง และมีข้อสันนิษฐานว่าพีระมิดนี้ อาจจะเป็นที่ฝังพระศพของฟาโรห์สเนเฟรู
หลังจากสิ้นพระชนม์ของฟาโรห์สเนเฟรู พระโอรสของพระองค์ ฟาโรห์คูฟูได้สร้างพีระมิดแห่งที่สามขึ้น ซึ่งฟาโรห์คูฟูต้องการที่จะสร้างพีระมิดตามที่พระราชบิดาของพระองค์ ในการออกแบบและการก่อสร้างพีระมิดแห่งที่สามใช้ระยะเวลาประมาณ 23 ปี (ระหว่าง 2589-2566 ปีก่อนคริสตกาลคริสตศักราช) โดยมีความสูงประมาณ 481 ฟุต (147 เมตร) และทำมุมประมาณ 52 องศา และหลังจากนั้นก็มีฟาโรห์หลายพระองค์จนถึงราชวงศ์ที่ 12 ฟาโรห์อเมเนมเฮตที่สองได้สร้างพีระมิดขาวขึ้นในดาห์ชูร์ และพระราชนัดดาของฟาโรห์อเมเนมเฮตที่สอง ฟาโรห์เซนุสเรตที่สามก็ได้สร้างพีระมิดสำหรับเป็นที่ฝังพระศพของพระองค์กับพระราชธิดาของพระองค์ ฟาโรห์อเมเนมเฮตที่สามได้ก่อสร้างพีระมิดดำในดาห์ชูร์
ประเทศในสหราชอาณาจักร
สหราชอาณาจักรแบ่งแยกออกได้เป็น 4 ประเทศ (country) ที่มีอธิปไตยของตนเอง ได้แก่ อังกฤษ สกอตแลนด์ เวลส์ และไอร์แลนด์เหนือ
ภายในสหราชอาณาจักร ไอร์แลนด์เหนือ สกอตแลนด์ และเวลส์ ได้รับเอกราชในขั้นตอนการกระจายอำนาจทางนิติบัญญัติ จนมีสถานะเป็นรัฐอธิปไตยแบบเอกเทศ ทั้งนี้รัฐสภาแห่งสหราชอาณาจักรและรัฐบาลอังกฤษยังมีอำนาจจัดการกับกิจการที่สงวนไว้ทั้งหมดสำหรับไอร์แลนด์เหนือ กับสกอตแลนด์ และในกิจการที่ไม่ได้ถ่ายโอนทั้งหมดสำหรับเวลส์ แต่ไม่ใช่กิจการทั่วไปซึ่งได้ถ่ายโอนอำนาจไปยังรัฐสภาไอร์แลนด์เหนือ รัฐสภาสกอตแลนด์และสมัชชาแห่งชาติเวลส์ นอกจากนี้การโอนอำนาจปกครองตนเองให้ไอร์แลนด์เหนือ เป็นเงื่อนไขในการร่วมมือระหว่างฝ่ายบริหารไอแลนด์เหนือและรัฐบาลไอร์แลนด์ และรัฐบาลอังกฤษให้คำปรึกษากับรัฐบาลไอร์แลนด์เพื่อบรรลุข้อตกลงในเรื่องที่ไม่เกี่ยวกับเรื่องการเงิน ไอร์แลนด์เหนือ อังกฤษประกอบไปด้วยประชากรส่วนใหญ่ และพื้นที่ของสหราชอาณาจักรยังคงเป็นความรับผิดชอบของสหราชอาณาจักรรัฐสภารวมศูนย์ในลอนดอน
หมู่เกาะช่องแคบ และเกาะไอล์ออฟแมน เป็นอาณานิคมของรัฐบาลอังกฤษ (Crown) และไม่ใช่ส่วนหนึ่งของสหราชอาณาจักร ในทำนองเดียวกับที่ดินแดนโพ้นทะเลของอังกฤษส่วนที่เหลือของจักรวรรดิอังกฤษไม่ได้เป็นส่วนหนึ่งของสหราชอาณาจักร
ในอดีต นับแต่ปี ค.ศ. 1801 (หลังจากพระราชบัญญัติสหภาพ ค.ศ. 1800) จนกระทั่ง ปี 1921 เกาะไอร์แลนด์ทั้งหมดเป็นชาติหนึ่งภายในสหราชอาณาจักร ไอร์แลนด์แบ่งออกเป็นสองเขตอำนาจศาลใน ปี 1921 ได้แก่ ไอร์แลนด์ใต้และไอร์แลนด์เหนือ ไอร์แลนด์ใต้ได้รับอิสรภาพจากสหราชอาณาจักร ภายใต้รัฐธรรมนูญของรัฐอิสระไอริช ค.ศ. 1922
เฮเทปเฮเอสที่ 1
เฮเทปเฮเอสที่ 1 เป็นพระราชินีแห่งอียิปต์โบราณในช่วงราชวงศ์ที่สี่ของราชอาณาจักรอียิปต์ และเป็นพระมเหสีในฟาโรห์สเนฟรู
ราชินีเฮเทปเฮเอสที่ 1พระนางอาจจะเป็นพระมเหสีของฟาโรห์สเนฟรู และเป็นพระมารดาของฟาโรห์คูฟู และเป็นไปได้ว่าราชินีเฮเทปเฮเอสที่ 1เป็นเพียงพระมเหสีรองของฟาโรห์สเนเฟรู และมีชื่อเสียงโด่งดังหลังจากที่พระโอรสของพระองค์ขึ้นครองราชย์ พระองค์เป็นพระอัยยิกา(ย่า)ของฟาโรห์เจดีเฟร ฟาโรห์คาเฟร และพระนางเฮเตเฟเรสที่สอง การอภิเษกสมรสของเฮเทปเฮเอสที่ 1กับฟาโรห์สเนเฟรู ทำให้ฟาโรห์สเนเฟรูมีสิทธิในการครองราชย์ต่อจากฟาโรห์ฮูนิ เนื่องจากราชินีเฮเทปเฮเอสที่ 1 เป็นพระราชธิดาของฟาโรห์ฮูนิ และให้กำเนิดพระรัชทายาทคือฟาโรห์คูฟู 
ราชินีเฮเทปเฮเอสที่หนึ่งสิ้นพระชนม์ในรัชสมัยของฟาโรห์คูฟู
อังค์ฮาฟ
อังค์ฮาฟ เป็นเจ้าชายชาวอียิปต์และทำหน้าที่เป็นหัวหน้าและผู้ควบคุมงานให้แก่ฟาโรห์คูฟู ผู้เป็นพระเชษฐาพระองค์หนึ่งของอังค์ฮาฟ พระองค์มีชีวิตอยู่ในช่วงราชวงศ์ที่ 4 ของราชอาณาจักรอียิปต์ ราวประมาณ 2613 ถึง 2494 ปีก่อนคริสตกาล
อังค์ฮาฟเป็นพระราชโอรสของฟาโรห์สเนฟรูกับพระมเหสีไม่ทราบพระนาม หลุมฝังพระศพของอังค์ฮาฟอยู่ในมาสตาบาในกีซา อังค์ฮาฟได้อภิเษกสมรสกับเจ้าหญิงเฮเตเฟเรส A ซึ่งพระราชธิดาพระองค์โตของฟาโรห์สเนฟรูกับพระนางเฮเตเฟอร์เรสที่ 1 และเป็นพระขนิษฐานต่างมารดาของอังค์ฮาฟ ทั้งสองพระองค์ก็มีพระราชธิดาด้วยกัน 1 พระองค์
ภาษาสกอต
ภาษาสกอต เป็นภาษาในกลุ่มภาษาเจอร์แมนิก ที่ใช้พูดกันในแถบพื้นที่ราบของสกอตแลนด์ และในพื้นที่อัลสเตอร์ (ซึ่งเรียกสำเนียงท้องถิ่นว่าอัลสเตอร์สกอต ชาวสกอตมักเรียกภาษานี้ว่า "สกอตที่ราบต่ำ" เพื่อไม่ให้สับสนกับภาษาแกลิกสกอต และภาษาเคลต์ซึ่งถูกจำกัดพื้นที่การใช้ตามประวัติศาสตร์ในแถบพื้นที่ราบสูงของสกอตแลนด์ ภาษาสกอตถูกพัฒนาขึ้นในสมัยเดียวกับภาษาอังกฤษสมัยกลาง
นับแต่ต้นศตวรรษที่ 15 เป็นต้นมา ภาษาอังกฤษที่ใช้ในสกอตแลนด์ได้มีวิวัฒนาการ จนกลายเป็นภาษาที่มีเอกลักษณ์แตกต่างจากภาษาอังกฤษและภาษาท้องถิ่นอื่น ๆ ที่พูดกันในอังกฤษ หากแต่ยังขาดชื่อเรียก แต่หลังจาก ปี ค.ศ. 1495 เป็นต้นมา คำว่า สกอตติช (Scottis) ถูกใช้มากขึ้นเพื่ออ้างถึงภาษาพูดในถิ่นที่ลุ่ม ในขณะที่คำว่า Erse ซึ่งแปลว่า "ไอริช" ถูกใช้เป็นชื่อเรียกภาษาแกลิค ฯ ยกตัวอย่างเช่น ในตอนปลายศตวรรษที่ 15 วิลเลียม ดันบาร์ กวีชาวสกอต ใช้คำว่า Erse เพื่ออ้างถึงภาษาแกลิคและในช่วงต้นศตวรรษที่ 16 กาวิน ดักลาส เริ่มใช้คำว่า Scottis เพื่ออ้างอิงถึงภาษาถิ่นที่ราบลุ่ม ปัจจุบันภาษาแกลิกของสกอตแลนด์มักถูกเรียกว่า "ภาษาแกลิก-สกอต" หรือ "ภาษาแกลิกสกอตแลนด์"
คาเนเฟอร์
คาเนเฟอร์ ("ความงามของวิญญาณ") เป็นเจ้าชายแห่งอียิปต์โบราณ พระองค์มีชีวิตอยู่ในราชวงศ์ที่ 4 หรือต้นราชวงศ์ที่ 5 ของยุคราชอาณาจักรเก่า และเป็นพระราชโอรสของฟาโรห์สเนฟรู
คาเนเฟอร์ดำรงตำแหน่งเป็นอัครมหาเสนาบดี นอกจากนี้พระองค์ยังเป็น "พระราชโอรสของฟาโรห์"
คาเนเฟอร์ถูกฝังอยู่ในมาสตาบาหมายเลข DAM 15 ที่ดาห์ชูร์ ในหลุมฝังศพของพระองค์พบเศษชิ้นส่วนที่หลุดจากประตูหิน
โปเกม่อน ศิษย์นายกอนงค์
โปเกม่อน ศิษย์นายกอนงค์ เป็นทั้งนักมวยไทยและนักเล่นเกม"โปเกมอน"ชาวไทย ผู้สร้างผลงานชนะน็อกที่สนามมวยเวทีลุมพินีตั้งแต่อายุเพียง 16 ปี
โปเกม่อน ศิษย์นายกอนงค์ เป็นนักมวยไทยจากอำเภอเดชอุดม จังหวัดอุบลราชธานี ซึ่งมีชื่อชกเดิมคือ โปเกม่อน ทต.บุญทัน เขาเคยสร้างผลงานในศึกมรดกมวยไทย ทต.บ้านค้อ ที่จัดขึ้น ณ เวทีมวยชั่วคราวเทศบาลตำบลบ้านค้อ อำเภอโนนสัง จังหวัดหนองบัวลำภู ในวันที่ 3 กันยายน พ.ศ. 2559 ด้วยการชนะน็อกวีระพลเล็ก อบต.นาหนองทุ่ม ในยกแรก
ส่วนในวันที่ 26 มีนาคม พ.ศ. 2560 โปเกม่อนเป็นฝ่ายแพ้คะแนนคนเหล็กเพชร เกียรติบุญเกิน ในรายการมวยดัง มวยมัน วันอาทิตย์ ที่เวทีมวยนานาชาติรังสิต
จากนั้นในวันที่ 24 กันยายน ของปีเดียวกัน โปเกม่อนเข้าแข่งขันศึกมวยไทย ท่อน้ำไทย เดอะฮีโร่ ที่จัดขึ้น ณ เวทีมวยคมชัดลึก ตลาด อตก.3 จังหวัดนนทบุรี ซึ่งเขาเป็นฝ่ายชนะน็อกพลังทิพย์ เพชรตำหนัก ในยกที่ 3
และในวันที่ 25 พฤศจิกายน โปเกม่อนเข้าแข่งขันคู่เปิดรายการศึกมวยไทยลุมพินีทีเคโอ ที่สนามมวยเวทีลุมพินี ถนนรามอินทรา โดยปะทะกับเพชรรุ่ง เพชรเจริญ ซึ่งโปเกม่อนเป็นฝ่ายทำผลงานขึ้นนำช่วงสามยกแรก อย่างไรก็ตาม ในช่วงเวลาที่เหลือ เพชรรุ่งกลับเป็นฝ่ายดักโจมตีได้มากกว่า ส่งผลให้โปเกม่อนเป็นฝ่ายแพ้คะแนนในการต่อสู้ครั้งนี้
เดือนเมษายน พ.ศ. 2561 โปเกม่อนมีคิวปะทะกับโพธิ์แก้วเล็ก โรงเรียนราชวินิตบางแก้ว ในรายการศึกมวยไทยลุมพินีทีเคโอ
นายกอนงค์ การุณรัตน์ ซึ่งเป็นหัวหน้าคณะ ได้เปิดเผยถึงที่มาของชื่อโปเกม่อน กล่าวคือ โปเกม่อน ศิษย์นายกอนงค์ เป็นผู้ที่ชอบเล่นเกม"โปเกมอน" ในช่วงว่างจากการฝึกซ้อมมวยไทย จึงนำมาตั้งเป็นชื่อชกดังกล่าว
เกีย มอเตอร์ส
เกีย มอเตอร์ คอเปอเรชัน ( , , หรือ "Kia automobile"; แสดงเป็น KIΛ) สำนักงานใหญ่อยู่ที่กรุงโซล เป็นผู้ผลิตรถยนต์สัญชาติเกาหลีขนาดใหญ่เป็นอันดับที่สองรองจากบริษัทฮุนได มอเตอร์ มียอดขายมากกว่า 3.3 ล้านคันในปี 2015 ในเดือนธันวาคม ค.ศ. 2015 เกีย มอเตอร์ คอเปอเรชัน ได้ถูกฮุนไดซื้อหุ้นส่วน 33.88% เป็นมูลค่ามากกว่า 6 พันล้านดอลลาร์สหรัฐ
การ์ดไฟท์!! แวนการ์ด (อนิเมะ)
การ์ดไฟท์!! แวนการ์ด () เป็นการ์ตูนอนิเมะเรื่องยาวของญี่ปุ่น ที่มีพื้นฐานจากการ์ดเกมการ์ดไฟท์!! แวนการ์ด ออกอากาศครั้งแรกเมื่อวันที่ 8 มกราคม ค.ศ. 2011
การ์ดไฟท์!! แวนการ์ด ออกฉายครั้งแรกเมื่อวันที่ 8 มกราคม ค.ศ. 2011 และมีซีรีส์ที่ต่อเนื่องกัน
เรื่องราวของหนุ่มน้อยผู้อ่อนแอ และขี้อาย เซนโด ไอจิ เขาใช้ชีวิตของเขามองไปข้างหลังมากกว่ามองข้างหน้าและพยายามที่จะทำตัวไม่ให้โดดเด่น แต่เขามีสิ่งหนึ่งที่เขาเก็บติดตัวไว้ตลอด คือบลัสเตอร์เบลดการ์ดเกมจากเพื่อนในวัยเด็ก ซึ่งทำให้เขามีความมั่นใจในตัวเองมากขึ้น และนั่นอาจเป็นต้นเหตุนำเขาและเพื่อนในวัยเด็กมาพบกันอีกครั้งและเป็นผู้สอนให้ไอจิได้รู้จักกับวิธีการเล่นการ์ดเกมแวนการ์ดที่ชื่อว่า การ์ดไฟท์! แวนการ์ด และนี่เองคือจุดเริ่มต้นที่ทำให้ไอจิค่อยๆเปลี่ยนแปลงและเติบโตขึ้นเป็นลูกผู้ชายทีละน้อยจากการต่อสู้กับผู้คนต่างๆผ่านการ์ดเกม
รถยนต์นั่งขนาดกลาง
รถยนต์นั่งขนาดกลาง () เป็นการแบ่งประเภทของรถยนต์ตามทวีปอเมริกาเหนือและทวีปออสเตรเลียของกลุ่มรถยนต์ที่มีขนาดใหญ่กว่ารถยนต์นั่งขนาดเล็ก ส่วนในทวีปยุโรปรถประเภทนี้ถูกจัดอยู่ในกลุ่ม ดี-เซ็กเมนต์
รถยนต์ที่ได้จำกัดความเป็นรถยนต์นั่งขนาดกลางในสหรัฐอเมริกาคือแรมเบลอร์ ซิกซ์ เปิดตัวในปี ค.ศ. 1956 ถึงแม้ว่าจะถูกเรียกว่า "รถยนต์นั่งขนาดเล็ก" ในขณะนั้นก็ตาม รถยนต์นั่งขนาดกลางได้เริ่มได้รับความนิยมมากขึ้นกว่าขนาดเล็กในช่วงต้นยุค ตัวอย่างเช่น ฟอร์ด แฟร์เลน เปิดตัวใน ค.ศ. 1962 เป็นประเภท "รถยนต์นั่งขนาดเล็กค่อนข้างกลาง (compact intermediate)" เนื่องจากมีขนาดใหญ่กว่ารุ่นที่ใกล้เคียงอย่างฟอร์ด ฟอลคอน เจเนอรอล มอเตอร์สก็ได้ทำรถยนต์ประเภทนี้ด้วย เช่น โอลส์โมบิล เอฟ-85 พอนทิแอค เทมเพส และบูอิก สเปเชียล ซึ่งไม่ได้มีความเกี่ยวข้องกับเชฟโรเลต คอร์แวร์ แต่ก็มีขนาดใกล้เคียงกัน
สงครามโกซะเนะ
สงครามโกซะเนะ (後三年合戦, "gosannen kassen") หรือที่รู้จักในชื่อว่า สงคราสามปีช่วงหลัง เกิดสงครามในช่วงปลายยุคค.ศ. 1080 ในประเทศญี่ปุ่น จังหวัดมัสซึบนเกาะฮนชู
สงครามโกซะเนะเป็นสงครามที่ค่อนข้างยาวนานซึ่งในขณะเวลานั้นถือเป็นการแสดงอำนาจของแต่ละคน
สงครามโกซะเนะเกิดจากการมีความบาดหมางกันในตระกูลคิโยฮามา (บางครั้งถูกเรียกว่า "คิโยวารา") การสงบศึกถือเป็นเรื่องที่ค่อนข้างยาก มินะโมโตะ โยชิซึ่งเป็นผู้ปกครองจังหวัดมัสซึเคยขอให้สงบศึกในปีค.ศ. 1083 เขาพยามยามสงบศึก n Kiyohara no Masahira, Iehira, และ Narihira
มินะโมโตะ โยชิสงบศึกไม่สำเร็จจึงต้องใช้กองกำลังของตนเพื่อสงบศึก ได้รับความช่วยเหลือจาก Fujiwara no Kiyohira ในตอนสุดท้าย Iehira และ Narihira ถูกฆาตกรรม
ระหว่างการบุกคานาซาวา (1086-1089) มินะโมโตะ โยชิจะถูกลอบสังหารแต่โดยไหวพริบเขาเห็นนกแตกรังที่ต้นไม้ทำให้เขารู้ว่ามีคนอยู่
รถโดยสารประจำทางในฮานอย
ในปัจจุบัน รถโดยสารประจำทาง ยังคงเป็นระบบขนส่งหลักของฮานอย เมืองหลวงของประเทศเวียดนาม ปัจจุบันมีเส้นทางเดินรถกว่า 100 สาย ภายใต้การควบคุมของ Transerco และบริษัทเอกชนบางแห่ง รถโดยสารวิ่งให้บริการในเขตนครฮานอยและพื้นที่จังหวัดใกล้เคียง รถส่วนใหญ่มีสีหลักคือสีแดงและสีเหลือง แต่ในระยะหลัง ก็มีสีเขียว สีน้ำเงิน และสีส้มเพิ่มเข้ามา เวลาในการให้บริการ คือ 5 นาฬิกา ถึง 22 นาฬิกา 30 นาที รถโดยสารส่วนมากจะติดตั้งระบบเสียงไว้คอยประกาศ และยังมีไฟแอลอีดี เพื่อแสดงจุดจอด
ปัจจุบันมีเส้นทางรถโดยสารที่ได้รับเงินสงเคราะห์จากรัฐบาล ประมาณ 100 สาย โดยสายหลัก จะมีตั้งแต่หมายเลข 01 ไปจนถึง 88 ส่วนสายกิ่ง จะเพิ่มตัวอักษรภาษาอังกฤษด้านหลังตัวเลข เช่น สาย 06B
สายที่เดินรถเป็นวงกลม ได้แก่
สายที่สามารถเชื่อมต่อกับท่าอากาศยานนานาชาติโหน่ยบ่าย แบ่งเป็น สายเงินสงเคราห์ 3 สาย ได้แก่
และสายที่ไม่ใช่เงินสงเคราะห์ 1 สาย คือ สาย 86 วิ่งจากสถานีรถไฟฮานอย
ค่าโดยสารเที่ยวเดี่ยว อยู่ระหว่าง 7,000-9,000 ด่อง ขึ้นกับระยะทางที่ใช้ สำหรับผู้ที่เดินทางจากชานเมืองเข้ามาทำงาน สามารถซื้อบัตรรายเดือนในราคา 100,000 ด่อง เพื่อขึ้นได้บางสาย หรือถ้าต้องการขึ้นทุกสาย สามารถซื้อบัตรเดือนได้ในราคา 200,000 ด่อง สำหรับนักเรียน คนทำงานเขตอุตสาหกรรม และผู้สูงอายุ ซื้อบัตรเดือนได้ในราคาครึ่งหนึ่งจากที่กล่าวมาข้างต้น
ปัจจุบันมีแอพพลิเคชันเพื่อใช้ค้นหาและติดตามรถโดยสารประจำทาง ซึ่งสามารถดาวน์โหลดได้ในเวียดนามเท่านั้น
สะพานเหญิตเติน
สะพานเหญิตเติน () หรือ สะพานมิตรภาพเวียดนาม–ญี่ปุ่น เป็นสะพานขึงข้ามแม่น้ำแดง ตั้งอยู่ที่ฮานอย ประเทศเวียดนาม เปิดใช้งานเมื่อวันที่ 4 มกราคม พ.ศ. 2558 มี 6 ช่องจราจร เชื่อมต่อฮานอยกับท่าอากาศยานนานาชาติโหน่ยบ่าย ทุนโครงการมาจากเงินให้กู้ยืมเพื่อการพัฒนาขององค์การความร่วมมือระหว่างประเทศแห่งญี่ปุ่น
สะพานเหญิตเตินมีความยาว โดยเป็นตัวสะพาน และเป็นช่วงขึง 5 ช่วง (แต่ละช่วงมีเคเบิล 11 คู่) ยาว มีความกว้าง มี 4 ช่องสำหรับพาหนะติดเครื่องยนต์, 2 ช่องสำหรับรถโดยสารประจำทาง และอีก 2 ช่องสำหรับพาหนะร่วมและคนเดิน
สะพานเหญิตเตินได้รับการออกแบบและสร้างให้เป็นสัญลักษณ์ใหม่ของฮานอย โดยหอคอยสะพาน 5 แห่ง หมายถึง ประตูเมืองโบราณ 5 แห่งของฮานอย ในช่วงฤดูร้อนปี พ.ศ. 2560 เทศบาลนครฮานอยได้ร่วมมือกับบริษัทฟิลิปส์จากเนเธอร์แลนด์ติดตั้งไฟส่องสว่างทั่วหอคอยสะพานตอนกลางคืน มีการอ้างว่าระบบที่ติดตั้งใหม่นี้สามารถฉายแสงสีได้ถึง 16.7 ล้านสี
สะพานสักเหมียว
สะพานสักเหมียว () เป็นสะพานขึงที่ข้ามแม่น้ำโขงในประเทศเวียดนาม เชื่อมต่อระหว่างจังหวัดเกียนซางกับจังหวัดเบ๊นแจ สะพานเริ่มก่อสร้างเมื่อวันที่ 30 เมษายน พ.ศ. 2545 และสร้างเสร็จเมื่อวันที่ 19 มกราคม พ.ศ. 2551 ซึ่งล่าช้าจากแผนเดิมที่กำหนดไว้ในปลายปี พ.ศ. 2550 สะพานนี้ยาว 8,331 เมตร (รวมช่วงทางขึ้น) แต่ตัวสะพานจริง ๆ ยาว 2,868 เมตร
สะพานสักเหมียวมีปัญหาด้านการจราจรติดขัดโดยเฉพาะในช่วงวันหยุดเทศกาล เพราะมีเพียง 2 ช่องจราจรเท่านั้น
สะพานบ๋ายจั๊ย
สะพานบ๋ายจั๊ย () เป็นสะพานขึงในจังหวัดกว๋างนิญ ประเทศเวียดนาม รองรับทางหลวงหมายเลข 18 เชื่อมต่อแขวงห่งกายกับแขวงบ๋ายจั๊ยของนครหะล็องโดยยกข้ามช่องแคบเกื๋อหลุกซึ่งแยกเขตอ่าวเกื๋อหลุกกับอ่าวหะล็องออกจากกัน สะพานนี้เป็นสะพานขึงที่มีเคเบิลกลางถนนแห่งแรกของเวียดนาม